title: Σύσταση (ΕΕ) 2017/1936 της Επιτροπής, της 18ης Οκτωβρίου 2017, σχετικά με άμεσα μέτρα για την πρόληψη της κατάχρησης πρόδρομων ουσιών εκρηκτικών υλών (Κείμενο που παρουσιάζει ενδιαφέρον για τον ΕΟΧ )

text:
               24.10.2017

               EL

               Επίσημη Εφημερίδα της Ευρωπαϊκής Ένωσης

               L 273/12

         ΣΫΣΤΑΣΗ (ΕΕ) 2017/1936 ΤΗΣ ΕΠΙΤΡΟΠΉΣ
   της 18ης Οκτωβρίου 2017
   σχετικά με άμεσα μέτρα για την πρόληψη της κατάχρησης πρόδρομων ουσιών εκρηκτικών υλών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Οι πρόσφατες τρομοκρατικές επιθέσεις και συμβάντα καταδεικνύουν ότι η απειλή από τα αυτοσχέδια εκρηκτικά στην Ευρώπη παραμένει μεγάλη. Οι πρόδρομες ουσίες εκρηκτικών υλών εξακολουθούν να είναι προσβάσιμες και να χρησιμοποιούνται για την κατασκευή αυτοσχέδιων εκρηκτικών, παρά τις προσπάθειες για αποτελεσματικό περιορισμό και έλεγχο της πρόσβασης σε αυτές.

               (2)

               Με την απόφαση 2370 (2017), το Συμβούλιο Ασφαλείας των ΗΕ υπογραμμίζει την πρωταρχική ανάγκη να εμποδιστούν οι τρομοκράτες από τη χρήση ή την απόκτηση πρόσβασης σε πρώτες ύλες και συστατικά που μπορούν να χρησιμοποιηθούν για την κατασκευή εκρηκτικών και ζητεί μεγαλύτερη επαγρύπνηση, μεταξύ άλλων με την έκδοση ορθών πρακτικών, την ανταλλαγή πληροφοριών σε διασυνοριακό επίπεδο και τη δημιουργία εταιρικών σχέσεων.

               (3)

               Ο κανονισμός (ΕΕ) αριθ. 98/2013 του Ευρωπαϊκού Κοινοβουλίου και του Συμβουλίου (1) θεσπίζει εναρμονισμένους κανόνες σχετικά με τη διαθεσιμότητα, την εισαγωγή, την κατοχή και τη χρήση ουσιών ή μειγμάτων που θα μπορούσαν να χρησιμοποιηθούν για την παράνομη κατασκευή εκρηκτικών, με στόχο να περιορισθεί η διαθεσιμότητά τους στο ευρύ κοινό και να διασφαλιστεί η ενδεδειγμένη υποβολή αναφορών για ύποπτες συναλλαγές σε όλη την αλυσίδα εφοδιασμού.

               (4)

               Η ορθή εφαρμογή του κανονισμού (ΕΕ) αριθ. 98/2013 από όλα τα κράτη μέλη είναι αναγκαία, ώστε να επιτευχθεί ο στόχος του που είναι η βελτίωση της ελεύθερης κυκλοφορίας χημικών ουσιών και μειγμάτων εντός της εσωτερικής αγοράς και η εξάλειψη των στρεβλώσεων του ανταγωνισμού, διασφαλίζοντας παράλληλα υψηλό επίπεδο προστασίας της ασφάλειας του ευρέος κοινού. Επίσης, θα προωθήσει τους στόχους της οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου (2) για την πρόληψη τρομοκρατικών εγκλημάτων που αφορούν την κατασκευή, κατοχή, κτήση, μεταφορά, προμήθεια ή χρήση εκρηκτικών υλών, καθώς και την παροχή και λήψη οδηγιών σχετικά με την κατασκευή ή τη χρήση εκρηκτικών υλών.

               (5)

               Η παρούσα σύσταση αποσκοπεί στο να εξασφαλίσει ότι ο στόχος του κανονισμού (ΕΕ) αριθ. 98/2013 μπορεί να επιτευχθεί αποτελεσματικότερα με την παροχή καθοδήγησης στα κράτη μέλη σχετικά με την εφαρμογή του. Η παρούσα σύσταση συμπληρώνει τις κατευθυντήριες γραμμές (3) που εξέδωσαν η Επιτροπή και η μόνιμη επιτροπή για τις πρόδρομες ουσίες (4) και λαμβάνει υπόψη τις συζητήσεις που πραγματοποιήθηκαν στο πλαίσιο της εν λόγω επιτροπής και κατά τη διάρκεια σειράς περιφερειακών εργαστηρίων με τη συμμετοχή αρχών των κρατών μελών, που διοργανώθηκαν το 2016 και το 2017.

               (6)

               Η διαθεσιμότητα πρόδρομων ουσιών εκρηκτικών υλών για το ευρύ κοινό θα πρέπει να είναι περιορισμένη ώστε να αποφεύγεται η κτήση τους από τους τρομοκράτες. Ο κανονισμός (ΕΕ) αριθ. 98/2013 περιορίζει την πρόσβαση σε επτά χημικές ουσίες και τη χρήση αυτών (πρόδρομες ουσίες εκρηκτικών υλών υπό περιορισμούς που αναφέρονται στο παράρτημα I του κανονισμού (ΕΕ) αριθ. 98/2013) (5) από τα μέλη του ευρέος κοινού.

               (7)

               Παρά την εν λόγω απαγόρευση, τα κράτη μέλη μπορούν να αποφασίζουν την παροχή πρόσβασης του κοινού στις εν λόγω ουσίες μόνο μέσω ενός συστήματος αδειών και καταχώρισης. Από την 1η Ιανουαρίου 2017, δεκαέξι κράτη μέλη εφαρμόζουν καθεστώτα χορήγησης άδειας και/ή καταχώρισης αντί της απαγόρευσης (6). Κατά συνέπεια, στα εν λόγω κράτη μέλη, πρόδρομες ουσίες και μείγματα εκρηκτικών υλών υπό περιορισμούς εξακολουθούν να είναι προσβάσιμα και να χρησιμοποιούνται από μέλη του ευρέος κοινού.

               (8)

               Τα κράτη μέλη θα πρέπει να προσδιορίζουν και να προωθούν χαμηλότερες συγκεντρώσεις και εναλλακτικές ουσίες που προκαλούν λιγότερες ανησυχίες ως προς την ασφάλεια, καθώς και να θεσπίζουν τους όρους για την αποθήκευση των πρόδρομων ουσιών εκρηκτικών υλών. Τα κράτη μέλη που διαθέτουν καθεστώς χορήγησης άδειας θα πρέπει να διενεργούν ελέγχους σχετικά με το ιστορικό του ατόμου που ζητεί την άδεια.

               (9)

               Η παρούσα σύσταση απευθύνει επίσης έκκληση για βελτίωση της επιβολής των περιορισμών και ελέγχων που προβλέπονται στον κανονισμό (ΕΕ) αριθ. 98/2013 και για διατομεακή συνεργασία. Η αύξηση του επιπέδου ευαισθητοποίησης όλων των φορέων στην αλυσίδα εφοδιασμού, συμπεριλαμβανομένων εκείνων που δραστηριοποιούνται στο διαδίκτυο, θα τους επιτρέψει να συμμορφώνονται με τις υποχρεώσεις τους βάσει του κανονισμού (ΕΕ) αριθ. 98/2013.

               (10)

               Με την επιφύλαξη των νομικών πλαισίων για τη διασυνοριακή ανταλλαγή πληροφοριών στο πλαίσιο των ποινικών ερευνών σχετικά με τρομοκρατικά αδικήματα (7) ή στον τομέα των τελωνείων (8), η παρούσα σύσταση απευθύνει έκκληση για την ανταλλαγή πληροφοριών σχετικά με ύποπτες συναλλαγές, εξαφανίσεις, κλοπές και άλλα ύποπτα συμβάντα ή αιτήσεις χορήγησης αδείας, όταν τούτο φαίνεται να έχει διασυνοριακό χαρακτήρα.

               (11)

               Αν και στις πρόσφατες επιθέσεις και συμβάντα έχει ως επί το πλείστον χρησιμοποιηθεί τριυπεροξείδιο της τριακετόνης (TATP), η απειλή αφορά ένα ευρύτερο φάσμα αυτοσχέδιων εκρηκτικών υλών και πρόδρομων ουσιών εκρηκτικών υλών. Η Ένωση και τα κράτη μέλη της πρέπει να συνεχίσουν να επαγρυπνούν για τον εντοπισμό και την αντιμετώπιση εξελίξεων στον εν λόγω τομέα, σε συνεργασία με τους ενδιαφερόμενους φορείς και χρήστες.

               (12)

               Μετά την έκδοση του κανονισμού, η Επιτροπή παρακολουθεί και διευκολύνει την εφαρμογή του σε στενή συνεργασία με τη μόνιμη επιτροπή για τις πρόδρομες ουσίες. Τον Φεβρουάριο του 2017, η Επιτροπή εξέδωσε έκθεση (9) που καταλήγει στο συμπέρασμα ότι, μολονότι η θέση σε ισχύ του κανονισμού έχει συμβάλει στον περιορισμό της απειλής που συνιστούν οι πρόδρομες ουσίες εκρηκτικών υλών στην Ευρώπη, είναι αναγκαίο να προσδιοριστούν μέτρα και δράσεις που ενισχύουν το σύστημα των ελέγχων όσον αφορά τα αυτοσχέδια εκρηκτικά. Τον Μάιο του 2017, η Επιτροπή ξεκίνησε τις εργασίες της για την αναθεώρηση του κανονισμού (10) για τις πρόδρομες ουσίες εκρηκτικών υλών, με μια αξιολόγηση που θα ακολουθηθεί από εκτίμηση επιπτώσεων κατά το πρώτο εξάμηνο του 2018. Η αξιολόγηση θα εξετάσει τη συνάφεια, την αποτελεσματικότητα, την αποδοτικότητα, τη συνοχή και την προστιθέμενη αξία του κανονισμού, ενώ επίσης θα εντοπίσει προβλήματα και εμπόδια που ενδέχεται να απαιτούν την ανάληψη περαιτέρω δράσης. Στο πλαίσιο της εκτίμησης επιπτώσεων θα εξεταστούν διάφορες επιλογές πολιτικής για να αντιμετωπιστούν τυχόν εντοπισθέντα προβλήματα και εμπόδια. Εν αναμονή των αποτελεσμάτων της εν λόγω αναθεώρησης, η σύσταση προτείνει στα κράτη μέλη να λάβουν άμεσα μέτρα για τον αποτελεσματικό περιορισμό της διαθεσιμότητας πρόδρομων ουσιών εκρηκτικών υλών για το ευρύ κοινό στο πλαίσιο του ισχύοντος κανονισμού,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

      Περιορισμός της διαθεσιμότητας πρόδρομων ουσιών εκρηκτικών υλών για το ευρύ κοινό

               1.

               Τα κράτη μέλη θα πρέπει να λάβουν όλα τα αναγκαία μέτρα, σύμφωνα με τον κανονισμό (ΕΕ) αριθ. 98/2013, με σκοπό τον περιορισμό της διαθεσιμότητας πρόδρομων ουσιών εκρηκτικών υλών για το ευρύ κοινό και την αποτροπή της πρόσβασης τρομοκρατών σε πρόδρομες ουσίες εκρηκτικών υλών, καθώς και για τη διασφάλιση της ενδεδειγμένης υποβολής αναφορών για ύποπτες συναλλαγές σε όλη την αλυσίδα εφοδιασμού. Για τον σκοπό αυτό, τα κράτη μέλη θα πρέπει να αξιολογήσουν προσεκτικά εάν το σύστημα απαγόρευσης, χορήγησης αδειών ή καταχώρισης που εφαρμόζουν επιτυγχάνει πράγματι τους εν λόγω στόχους. Τα κράτη μέλη θα πρέπει να ενημερώσουν την Επιτροπή σχετικά με τα αποτελέσματα της αξιολόγησής τους εντός τεσσάρων μηνών από την έκδοση της παρούσας σύστασης. Οι εν λόγω πληροφορίες θα συμβάλουν στην αξιολόγηση πιθανών περαιτέρω μέτρων σε επίπεδο ΕΕ.

               2.

               Επιπλέον, τα κράτη μέλη θα πρέπει να αναλάβουν επειγόντως τις ακόλουθες δράσεις:

                           α)

                           προώθηση και, όταν είναι εφικτό και σκόπιμο, απαίτηση της χρήσης εναλλακτικών ουσιών ή χαμηλότερων συγκεντρώσεων που μπορούν να χρησιμοποιηθούν για τις ίδιες νόμιμες δραστηριότητες με λιγότερες ανησυχίες ως προς την ασφάλεια·

                           β)

                           καθορισμό των όρων ασφαλείας όσον αφορά την αποθήκευση πρόδρομων ουσιών εκρηκτικών υλών για οικονομικούς φορείς, επαγγελματίες χρήστες και μέλη του ευρέος κοινού που έχουν νομίμως στην κατοχή τους πρόδρομες ουσίες εκρηκτικών υλών·

                           γ)

                           παροχή σαφών οδηγιών σε οικονομικούς φορείς σχετικά με την αποτελεσματική και αποδοτική επαλήθευση του κατά πόσον ένα πρόσωπο είναι μέλος του ευρέος κοινού ή όχι. Για τον σκοπό αυτό, τα κράτη μέλη θα μπορούσαν να εφαρμόσουν την έννοια του «επαγγελματία χρήστη» που υποδηλώνει ότι ένα πρόσωπο χρειάζεται πρόδρομη ουσία εκρηκτικών υλών υπό περιορισμούς για σκοπούς που συνδέονται με την εμπορική, επιχειρηματική ή επαγγελματική δραστηριότητά του·

                           δ)

                           εφόσον υφίσταται καθεστώς χορήγησης άδειας, σύμφωνα με το άρθρο 4 παράγραφος 2 του κανονισμού (ΕΕ) αριθ. 98/2013, διενεργούνται έλεγχοι σχετικά με το ιστορικό του ατόμου που υποβάλλει αίτηση για άδεια, ιδίως για την εξακρίβωση του ποινικού μητρώου του αιτούντος σε όλα τα κράτη διαμονής κατά τη διάρκεια των πέντε προηγουμένων ετών· και

                           ε)

                           δημιουργία συστημάτων ελέγχου για τον εντοπισμό περιπτώσεων μη συμμόρφωσης εκ μέρους οικονομικών φορέων.

      Ενίσχυση της συνεργασίας και της σύνδεσης με την αλυσίδα εφοδιασμού

               3.

               Προκειμένου να ενισχυθεί η συνεργασία και η σύνδεση με την αλυσίδα εφοδιασμού, τα κράτη μέλη θα πρέπει:

                           α)

                           να παρέχουν κατάρτιση για να διασφαλίσουν ότι οι αρχές επιβολής του νόμου, οι πρώτοι παρεμβαίνοντες και οι τελωνειακές αρχές είναι σε θέση να αναγνωρίζουν πρόδρομες ουσίες και μείγματα εκρηκτικών υλών κατά τη διάρκεια των καθηκόντων τους και να αντιδρούν εγκαίρως και με κατάλληλο τρόπο σε περίπτωση ύποπτης δραστηριότητας·

                           β)

                           εκτός από τις υφιστάμενες υποχρεώσεις υποβολής αναφορών σύμφωνα με το άρθρο 9 παράγραφος 4 του κανονισμού (ΕΕ) αριθ. 98/2013, να ενθαρρύνουν τους τελικούς χρήστες πρόδρομων ουσιών εκρηκτικών υλών να αναφέρουν σημαντικές εξαφανίσεις και κλοπές·

                           γ)

                           στο βαθμό που δεν καλύπτονται ήδη από τις υφιστάμενες υποχρεώσεις στη νομοθεσία της Ένωσης, να ανταλλάσσουν πληροφορίες σχετικά με ύποπτες συναλλαγές, εξαφανίσεις, κλοπές και άλλα ύποπτα περιστατικά ή αιτήσεις αδείας, όταν αυτές ενδέχεται να περιέχουν διασυνοριακά στοιχεία, με άλλα ενδιαφερόμενα κράτη μέλη, το συντομότερο δυνατόν και σύμφωνα με το εθνικό δίκαιο και τις συναφείς διεθνείς νομικές πράξεις και

                           δ)

                           να εντοπίζουν σε όλους τους σχετικούς τομείς, συμπεριλαμβανομένων εκείνων που δραστηριοποιούνται διαδικτυακά, δράσεις που στοχεύουν σε ευαισθητοποίηση στις ιδιαιτερότητες του κάθε τομέα, και να διατηρούν διάλογο με την αλυσίδα εφοδιασμού και με τους τελικούς χρήστες για την καλύτερη κατανόηση των νόμιμων επαγγελματικών και μη επαγγελματικών χρήσεων πρόδρομων ουσιών εκρηκτικών υλών.

      Βρυξέλλες, 18 Οκτωβρίου 2017.

            Για την Επιτροπή

         Julian KING

            Μέλος της Επιτροπής

      (1)  Κανονισμός (ΕΕ) αριθ. 98/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, σχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών (ΕΕ L 39 της 9.2.2013, σ. 1).

      (2)  Οδηγία (ΕΕ) 2017/541 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88 της 31.3.2017, σ. 6 ).

      (3)  https://ec.europa.eu/home-affairs/sites/homeaffairs/files/what-we-do/policies/crisis-and-terrorism/explosives/explosives-precursors/docs/guidelines_on_the_marketing_and_use_of_explosives_precursors_en.pdf

      (4)  http://ec.europa.eu/transparency/regexpert/index.cfm?do=groupDetail.groupDetail=3245

      (5)  Υπεροξείδιο του υδρογόνου, νιτρομεθάνιο, νιτρικό οξύ, χλωρικό κάλιο, υπερχλωρικό κάλιο, χλωρικό νάτριο, υπερχλωρικό νάτριο σε συγκέντρωση υπερβαίνουσα την αντίστοιχη τιμή ορίου που καθορίζεται στο παράρτημα Ι και που περιλαμβάνει επίσης μείγμα ή άλλη ουσία όπου ενυπάρχει απαριθμούμενη ουσία σε συγκέντρωση υπερβαίνουσα την αντίστοιχη τιμή ορίου.

      (6)  Έκθεση της Επιτροπής για την εφαρμογή και την εξουσιοδότηση δυνάμει του κανονισμού (ΕΕ) αριθ. 98/2013 του Ευρωπαϊκού Κοινοβουλίου και του Συμβουλίου σχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών, COM (2017) 103 final της 28ης Φεβρουαρίου 2017.

      (7)  Απόφαση 2005/671/ΔΕΥ του Συμβουλίου, της 20ής Σεπτεμβρίου 2005, σχετικά με την ανταλλαγή πληροφοριών και τη συνεργασία όσον αφορά τα τρομοκρατικά αδικήματα (ΕΕ L 253 της 29.9.2005, σ. 22).

      (8)  Κανονισμός (EΚ) αριθ. 515/97 του Συμβουλίου, της 13ης Μαρτίου 1997, περί της αμοιβαίας συνδρομής μεταξύ των διοικητικών αρχών των κρατών μελών και της συνεργασίας των αρχών αυτών με την Επιτροπή, με σκοπό τη διασφάλιση της ορθής εφαρμογής των τελωνειακών και γεωργικών ρυθμίσεων (ΕΕ L 82 της 22.3.1997, σ. 1).

      (9)  Έκθεση της Επιτροπής για την εφαρμογή και την εξουσιοδότηση δυνάμει του κανονισμού (ΕΕ) αριθ. 98/2013 του Ευρωπαϊκού Κοινοβουλίου και του Συμβουλίου σχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών, COM (2017) 103 final της 28ης Φεβρουαρίου 2017.

      (10)  https://ec.europa.eu/home-affairs/what-is-new/work-in-progress/initiatives/revision-regulation-marketing-and-use-explosives-precursors_en


title: Recommendation for a COUNCIL RECOMMENDATION on Austria’s 2013 national reform programme and delivering a Council opinion on Austria’s stability programme for 2012-2017

text:
                          ΕΥΡΩΠΑΪΚΗ
                          ΕΠΙΤΡΟΠΗ
                                                Βρυξέλλες, 29.5.2013
                                                COM(2013) 370 final
                                     Σύσταση για
                           ΣΥΣΤΑΣΗ ΤΟΥ ΣΥΜΒΟΥΛΙΟΥ
       σχετικά με το εθνικό πρόγραμμα μεταρρυθμίσεων της Αυστρίας για το 2013
   και την έκδοση γνώμης του Συμβουλίου σχετικά με το πρόγραμμα σταθερότητας της
                          Αυστρίας για την περίοδο 2012-2017
                                {SWD(2013) 370 final}
EL                                                                               EL
 ---pagebreak---                                             Σύσταση για
                                  ΣΥΣΤΑΣΗ ΤΟΥ ΣΥΜΒΟΥΛΙΟΥ
         σχετικά με το εθνικό πρόγραμμα μεταρρυθμίσεων της Αυστρίας για το 2013
     και την έκδοση γνώμης του Συμβουλίου σχετικά με το πρόγραμμα σταθερότητας της
                                 Αυστρίας για την περίοδο 2012-2017
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο
   121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997,
   για την ενίσχυση της εποπτείας της δημοσιονομικής κατάστασης και την εποπτεία και τον
   συντονισμό των οικονομικών πολιτικών1, και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής2,
   Έχοντας υπόψη τα ψηφίσματα του Ευρωπαϊκού Κοινοβουλίου3,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Μετά από διαβούλευση με την οικονομική και δημοσιονομική επιτροπή,
   Εκτιμώντας τα ακόλουθα:
   (1)    Στις 26 Μαρτίου 2010 το Ευρωπαϊκό Συμβούλιο συμφώνησε με την πρόταση της
          Επιτροπής για τη δρομολόγηση της στρατηγικής «Ευρώπη 2020», μιας νέας
          στρατηγικής για την ανάπτυξη και την απασχόληση, η οποία, βασιζόμενη σε καλύτερο
          συντονισμό των οικονομικών πολιτικών, θα εστιάζεται σε νευραλγικούς τομείς στους
          οποίους απαιτείται δράση ώστε να ενισχυθεί το δυναμικό βιώσιμης ανάπτυξης και
          ανταγωνιστικότητας της Ευρώπης.
   (2)    Στις 13 Ιουλίου 2010, με βάση τις προτάσεις της Επιτροπής, το Συμβούλιο εξέδωσε
          σύσταση σχετικά με τους γενικούς προσανατολισμούς της οικονομικής πολιτικής των
          κρατών μελών και της Ένωσης (2010 έως 2014) και, στις 21 Οκτωβρίου 2010,
          εξέδωσε απόφαση σχετικά με τις κατευθυντήριες γραμμές των πολιτικών
          απασχόλησης των κρατών μελών4 οι οποίες από κοινού αποτελούν τις
          «ολοκληρωμένες κατευθυντήριες γραμμές». Ζητήθηκε από τα κράτη μέλη να
          λαμβάνουν υπόψη τις ολοκληρωμένες κατευθυντήριες γραμμές στις οικονομικές τους
          πολιτικές και στις πολιτικές για την απασχόληση.
   1
          ΕΕ L 209 της 2.8.1997, σ. 1.
   2
          COM(2013)370 τελικό
   3
          P7_TA(2013)0052 και P7_TA(2013)0053.
   4
          Απόφαση του Συμβουλίου 2013/208/EU της 22ας Απριλίου 2013.
EL                                                2                                        EL
 ---pagebreak---    (3) Στις 29 Ιουνίου 2012, οι αρχηγοί κρατών ή κυβερνήσεων έλαβαν απόφαση για ένα
       «Σύμφωνο για την ανάπτυξη και την απασχόληση», το οποίο παρέχει συνεκτικό
       πλαίσιο δράσης σε επίπεδο κρατών μελών, ΕΕ και ευρωζώνης, με την κινητοποίηση
       όλων των δυνατών μηχανισμών, μέσων και πολιτικών. Αποφάσισαν την ανάληψη
       δράσης σε επίπεδο κρατών μελών, εκφράζοντας ιδίως την πλήρη δέσμευσή τους για
       την επίτευξη των στόχων της στρατηγικής «Ευρώπη 2020» και την εφαρμογή των
       ειδικών ανά χώρα συστάσεων.
   (4) Στις 6 Ιουλίου 2012 το Συμβούλιο εξέδωσε σύσταση για το εθνικό πρόγραμμα
       μεταρρυθμίσεων της Αυστρίας για το 2012 και διατύπωσε τη γνώμη του για το
       επικαιροποιημένο πρόγραμμα σταθερότητας της Αυστρίας για την περίοδο 2011-
       2014.
   (5) Στις 28 Νοεμβρίου 2012 η Επιτροπή ενέκρινε την τρίτη ετήσια επισκόπηση της
       ανάπτυξης5, σηματοδοτώντας την έναρξη του Ευρωπαϊκού Εξαμήνου του 2013 για
       τον συντονισμό της οικονομικής πολιτικής. Επίσης στις 28 Νοεμβρίου 2012, η
       Επιτροπή, βάσει του κανονισμού (ΕΕ) αριθ. 1176/2011, εξέδωσε την Έκθεση του
       Μηχανισμού Επαγρύπνησης6, στην οποία δεν ανέφερε την Αυστρία ως ένα από τα
       κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.
   (6) Στις 14 Μαρτίου 2013 το Ευρωπαϊκό Συμβούλιο ενέκρινε τις προτεραιότητες για την
       εξασφάλιση χρηματοπιστωτικής σταθερότητας, δημοσιονομικής εξυγίανσης και
       μέτρων για την τόνωση της ανάπτυξης. Υπογράμμισε την ανάγκη να επιδιωχθεί
       διαφοροποιημένη και ευνοϊκή για την ανάπτυξη δημοσιονομική εξυγίανση, να
       αποκατασταθούν οι όροι δανειοδότησης της οικονομίας, να υποστηριχθεί η ανάπτυξη
       και η ανταγωνιστικότητα, να καταπολεμηθεί η ανεργία και οι κοινωνικές επιπτώσεις
       της κρίσης και να εκσυγχρονιστεί η δημόσια διοίκηση.
   (7) Στις 16 Απριλίου 2013 η Αυστρία υπέβαλε το πρόγραμμα σταθερότητάς της για το
       2013, το οποίο καλύπτει την περίοδο 2012-2017 και το εθνικό της πρόγραμμα
       μεταρρυθμίσεων για το 2013. Για να ληφθούν υπόψη οι αλληλοσυνδέσεις τους, τα δύο
       προγράμματα αξιολογήθηκαν ταυτόχρονα.
   (8) Με βάση την αξιολόγηση του προγράμματος σταθερότητας του 2013 δυνάμει του
       κανονισμού (ΕΚ) αριθ. 1466/97 του Συμβουλίου, το Συμβούλιο είναι της γνώμης ότι η
       Αυστρία κατέβαλε σημαντικές προσπάθειες εξυγίανσης προκειμένου να τεθεί ο
       προϋπολογισμός σε πορεία διόρθωσης του υπερβολικού ελλείμματος. Όσον αφορά το
       πρόγραμμα του 2013, το μακροοικονομικό σενάριο στο οποίο στηρίζονται οι
       προβλέψεις του προϋπολογισμού είναι αισιόδοξο. Κύριος στόχος της δημοσιονομικής
       στρατηγικής που περιγράφεται στο πρόγραμμα είναι η σταδιακή μείωση του
       ελλείμματος γενικής κυβέρνησης ώστε να εξασφαλιστεί η ισοσκέλιση του
       προϋπολογισμού σε ονομαστικούς όρους έως το 2016 και να επιτευχθεί ο
       μεσοπρόθεσμος δημοσιονομικός στόχος (ΜΔΣ) μέχρι το 2015. Το πρόγραμμα
       επιβεβαιώνει τον προηγούμενο ΜΔΣ που αφορούσε διαρθρωτικό έλλειμμα 0,45 % του
       ΑΕΠ. Ο ΜΔΣ είναι σύμφωνος με τις απαιτήσεις του Συμφώνου Σταθερότητας και
       Ανάπτυξης. Με βάση τις τρέχουσες προβλέψεις, η Αυστρία βρίσκεται στη σωστή
       πορεία για τη διόρθωση του υπερβολικού της ελλείμματος έως το 2013, δεδομένου ότι
       το έλλειμμα της γενικής κυβέρνησης ανέρχεται σε 2,5 % του ΑΕΠ το 2012 και
       αναμένεται να μειωθεί περαιτέρω σε 2,2 % του ΑΕΠ το 2013 και σε 1,8 % του ΑΕΠ
       το 2014, αντίστοιχα, σύμφωνα με τις προβλέψεις της Επιτροπής. Ωστόσο, είναι
       πιθανόν να υπάρξουν πρόσθετες δαπάνες συνδεόμενες με την αναδιάρθρωση μιας
   5
       COM(2012) 750 τελικό.
   6
       COM(2012) 751 τελικό.
EL                                          3                                            EL
 ---pagebreak---           μεγάλης τράπεζας, πράγμα που ενδέχεται να έχει σημαντικές επιπτώσεις αύξησης του
          ελλείμματος. Μετά από σημαντική βελτίωση που υπερβαίνει την πορεία προσαρμογής
          που είχε απαιτηθεί στο πλαίσιο της ΔΥΕ το 2012, το έλλειμμα του διαρθρωτικού
          ισοζυγίου προβλέπεται ότι θα αυξηθεί το 2013 έως 1,8 %. Μια μικρή αύξηση του
          διαρθρωτικού ελλείμματος το 2013 επιβεβαιώνεται επίσης από τις προβλέψεις της
          Επιτροπής. Σύμφωνα με τις πληροφορίες του προγράμματος από το 2014 και μετά, το
          εκ νέου υπολογισθέν διαθρωτικό ισοζύγιο προβλέπει διαρθρωτική προσαρμογή που
          υπερβαίνει το 0,5 % το 2014 και το 2015, πράγμα που θα επιτρέψει στην Αυστρία να
          επιτύχει τον ΜΔΣ δύο χρόνια νωρίτερα σε σύγκριση με το σενάριο που παρουσιάζεται
          στο πρόγραμμα, δηλ. το 2015 αντί του 2017. Όσον αφορά την τιμή αναφοράς για τις
          δαπάνες με βάση τα στοιχεία που παρέχονται στο πρόγραμμα, ο ρυθμός αύξησης των
          δημόσιων δαπανών, αφαιρουμένων των μέτρων που ελήφθησαν κατά διακριτική
          ευχέρεια, στο διάστημα από το 2014 έως το 2016 αναμένεται να συμβάλει στην
          ετήσια διαρθρωτική προσαρμογή για την επίτευξη του ΜΔΣ έως 0,5 % του ΑΕΠ.
          Ωστόσο, η προβλεπόμενη σημαντική μείωση του δείκτη δαπανών/ΑΕΠ στο σενάριο
          του προγράμματος είναι πολύ φιλόδοξη δεδομένου ότι, σύμφωνα με τις εκτιμήσεις, οι
          δαπάνες θα φθάσουν, από άποψη ΑΕΠ, ένα από τα χαμηλότερα επίπεδα εδώ και
          περισσότερα από 15 χρόνια. Η Αυστρία μπορεί να αναμένεται ότι θα βρίσκεται σε
          μεταβατική περίοδο από το 2014 έως το 2016 όσον αφορά τη συμμόρφωση με το
          κριτήριο του χρέους και τα σχέδια θα εξασφαλίσουν επαρκή πρόοδο προς την
          κατεύθυνση της συμμόρφωσης.
   Η ενίσχυση του δημοσιονομικού πλαισίου άφησε σε μεγάλο βαθμό αμετάβλητες τις
   δημοσιονομικές σχέσεις μεταξύ των διαφόρων επιπέδων διοίκησης ενώ η αλληλεπικάλυψη
   αρμοδιοτήτων και οι αναντιστοιχίες μεταξύ αρμοδιοτήτων χρηματοδότησης και δαπανών
   εξακολουθούν να αποτελούν πρόβλημα. Ο πολύπλοκος μηχανισμός συνεχών συμφωνιών
   μεταξύ της εθνικής κυβέρνησης, των παρόχων κοινωνικής ασφάλισης και των επιπέδων
   δημόσιας διοίκησης κάτω του ομοσπονδιακού αποτελεί παράγοντα κινδύνου για την
   εφαρμογή των μέτρων που αποσκοπούν στη συγκράτηση των δαπανών για την υγεία. Στην
   εκπαίδευση, οι διαπραγματεύσεις για μια πρόταση έξι σημείων στην οποία περιλαμβάνεται η
   κατάργηση των σχολικών αρχών σε επίπεδο επαρχίας αποτελούν θετικό βήμα προς την
   κατεύθυνση του εξορθολογισμού των αρμοδιοτήτων μεταξύ των διαφόρων επιπέδων της
   κυβέρνησης, αλλά θα ήταν αναγκαία περαιτέρω απλούστευση για να μειωθεί πιο σημαντικά ο
   κατακερματισμός.
   (9)    Το εργατικό δυναμικό της Αυστρίας προβλέπεται να αρχίσει να συρρικνώνεται από το
          2020 και μετά, ενώ η οικονομία της χώρας καθίσταται οικονομία υψηλότερης έντασης
          δεξιοτήτων. Υπάρχει περιθώριο βελτιστοποίησης της χρήσης του πληθυσμού της
          χώρας που είναι σε ηλικία εργασίας, ιδίως των γυναικών, των μεταναστών και των
          εργαζομένων μεγαλύτερης ηλικίας.
   (10)   Το ποσοστό απασχόλησης εργαζομένων μεγαλύτερης ηλικίας είναι χαμηλότερο από
          τον μέσο όρο της ΕΕ (43,1% έναντι 48,8%) και σχεδόν 30 % των ατόμων περνούν ένα
          διάστημα από 1,5 έως τρία έτη σε ανεργία ή σε αναρρωτική άδεια αμέσως πριν από τη
          συνταξιοδότηση. Η παραμένουσα σχετικά εκτεταμένη χρήση καθεστώτων πρόωρης
          συνταξιοδότησης και αναπηρικής σύνταξης καθώς και η σχετικά χαμηλή
          θεσμοθετημένη ηλικία συνταξιοδότησης για τις γυναίκες (60 έτη), που μελλοντικά θα
          αυξηθεί βαθμιαία και μόνο, έχουν αρνητικό αντίκτυπο στην προσφορά εργασίας
          εργαζομένων μεγαλύτερης ηλικίας.
   (11)   Μολονότι το ποσοστό απασχόλησης των γυναικών στην Αυστρία είναι σχετικά υψηλό
          (70,3 % έναντι 62,4 % σε επίπεδο ΕΕ το 2012), υπάρχει ακόμη περιθώριο αύξησής του
          μέσω της μείωσης της ανισότητας σε επίπεδο φύλων στην αγορά εργασίας. Το μερίδιο
EL                                             4                                            EL
 ---pagebreak---         των γυναικών στη μερική απασχόληση είναι ένα από τα υψηλότερα στην ΕΕ και η
        διαθεσιμότητα εγκαταστάσεων μέριμνας των παιδιών και υπηρεσιών μακροχρόνιας
        περίθαλψης είναι περιορισμένη. Τα ποσοστά απασχόλησης γυναικών μετρημένα σε
        ισοδύναμα πλήρους απασχόλησης (55,6 % το 2012) δείχνουν ότι η Αυστρία έχει
        ιδιαίτερες δυσκολίες όσον αφορά την πλήρη αξιοποίηση του γυναικείου εργατικού
        δυναμικού της. Επιπλέον, οι γυναίκες εμφανίζονται με διπλάσια σχεδόν συχνότητα σε
        θέσεις περιθωριακής απασχόλησης και παρουσιάζουν υψηλή συγκέντρωση σε
        χαμηλόμισθες θέσεις εργασίας. Τα χαρακτηριστικά αυτά έχουν ως αποτέλεσμα
        μισθολογική διαφορά μεταξύ των δύο φύλων ύψους 24 %, που είναι η τρίτη στην ΕΕ.
        Μια μείωση της φορολογικής επιβάρυνσης για τους εργαζόμενους με χαμηλό
        εισόδημα θα μπορούσε να προσφέρει μεγαλύτερα κίνητρα για την αύξηση της
        συμμετοχής στην αγορά εργασίας. Η δομή του αυστριακού φορολογικού συστήματος
        παρέχει περιθώριο μετατόπισης της φορολογίας προς άλλες πηγές που είναι λιγότερο
        επιζήμιες για την ανάπτυξη. Πράγματι, τα έσοδα από τον φόρο ακίνητης περιουσίας
        στην Αυστρία αντιστοιχούν στο 0,5% του ΑΕΠ και είναι σημαντικά χαμηλότερα από
        τον ενωσιακό μέσο όρο του 2,1% του ΑΕΠ. Συγκεκριμένα, τα έσοδα από τους
        επαναλαμβανόμενους φόρους επί της ακίνητης περιουσίας, οι οποίοι θεωρούνται οι
        λιγότερο επιβλαβείς για την ανάπτυξη, είναι τα τρίτα χαμηλότερα στην ΕΕ,
        αντιπροσωπεύοντας 0,2% του ΑΕΠ το 2011 (μέσος όρος ΕΕ: 1,3%).
   (12) Δεδομένου ότι το 19 % του πληθυσμού σε ηλικία εργασίας το 2011 ήταν γεννημένο
        στο εξωτερικό, η Αυστρία έχει ένα από τα υψηλότερα ποσοστά μεταναστών σε ηλικία
        εργασίας στον ΟΟΣΑ. Οι μετανάστες συχνά αντιμετωπίζουν δυσκολίες στην αγορά
        εργασίας και εμφανίζουν σημαντικά υψηλότερα ποσοστά ανεργίας (9,7 % έναντι
        3,6 %) και χαμηλότερα ποσοστά απασχόλησης (υπήκοοι κρατών εκτός ΕΕ 27: 62,8 %
        έναντι Αυστριακών: 76,4 %). Επιπλέον, τα άτομα που προέρχονται από οικογένειες
        μεταναστών εμφανίζουν με τριπλάσια συχνότητα απασχόληση και αμοιβές που είναι
        κάτω από τα πραγματικά επίπεδα επαγγελματικών προσόντων τους σε σχέση με τους
        Αυστριακούς (2008: 27,5 % έναντι 9,7 %). Επίσης, οι εκπαιδευτικές επιδόσεις τους
        είναι χαμηλότερες και ο κίνδυνος φτώχειας που αντιμετωπίζουν είναι διπλάσιος
        (26,6% έναντι 12,6%).
   (13) Οι μεσοπρόθεσμες και μακροπρόθεσμες προβολές των δαπανών για συντάξεις και
        ιατροφαρμακευτική περίθαλψη δείχνουν ότι υπάρχει κίνδυνος για τη διατηρησιμότητα
        των δημόσιων οικονομικών. Οι προβολές των δαπανών για μακροχρόνια περίθαλψη
        δείχνουν επίσης ότι υπάρχει κίνδυνος για τη διατηρησιμότητα, αν και σε μικρότερο
        βαθμό. Οι πρόσφατες μεταρρυθμίσεις του συνταξιοδοτικού συστήματος είναι πιθανό
        ότι θα μειώσουν ως ένα βαθμό τους κινδύνους για τη διατηρησιμότητα, αν
        συνοδεύονται από βελτιώσεις των συνθηκών στην αγορά εργασίας που θα επιτρέπουν
        στους εργαζόμενους μεγαλύτερης ηλικίας να συνεχίζουν να εργάζονται για
        μεγαλύτερο χρονικό διάστημα. Ωστόσο, εξακολουθεί να μην υφίσταται ταχεία
        εναρμόνιση των ορίων ηλικίας συνταξιοδότησης μεταξύ ανδρών και γυναικών, καθώς
        και σύνδεση της εκ του νόμου προβλεπόμενης ηλικίας συνταξιοδότησης με την
        αύξηση του προσδόκιμου ζωής. Πρέπει να αντιμετωπιστεί το ζήτημα της
        δημοσιονομικής βιωσιμότητας του συστήματος ιατροφαρμακευτικής και
        μακροχρόνιας περίθαλψης, έχοντας επίσης υπόψη την αυξανόμενη ανάγκη και ζήτηση
        παροχής μακροχρόνιας περίθαλψης. Τα πρόσφατα μέτρα πολιτικής που λήφθηκαν
        στους τομείς της υγείας είναι πιθανό ότι είναι προς τη σωστή κατεύθυνση, αν και κατά
        τα επόμενα έτη θα απαιτηθεί προσεκτική αξιολόγηση της αποτελεσματικότητάς τους.
        Υπάρχουν περιθώρια για τη βελτίωση της πρόληψης, της αποκατάστασης και της
        ανεξάρτητης διαβίωσης με σκοπό την περιστολή του μελλοντικού κόστους της
        μακροχρόνιας περίθαλψης.
EL                                             5                                             EL
 ---pagebreak---    (14) Σύμφωνα με διεθνείς συγκριτικές μελέτες και δοκιμές, οι εκπαιδευτικές επιδόσεις
        στην Αυστρία είναι κάτω από τον μέσο όρο για τα άτομα ηλικίας 10 έως 15 ετών,
        παρά το γεγονός ότι οι δαπάνες της χώρας για την εκπαίδευση είναι, με 6,01 % του
        ΑΕΠ, αρκετά υψηλότερες από τον μέσο όρο της ΕΕ που ανέρχεται σε 5,41 %. Πάνω
        από το 25 % των νέων ηλικίας 15 ετών έχουν περιορισμένες δεξιότητες ανάγνωσης
        και τα αποτελέσματα είναι ελάχιστα καλύτερα στα μαθηματικά. Τα κενά επιδόσεων
        μεταξύ των νέων που προέρχονται από οικογένειες μεταναστών και των γηγενών
        συνομηλίκων τους είναι μεταξύ των υψηλότερων στην ΕΕ. Στην τριτοβάθμια
        εκπαίδευση οι αυξανόμενοι αριθμοί των σπουδαστών ασκούν πίεση στα οικονομικά
        και τα οργανωτικά συστήματα αλλά το ποσοστό των σπουδαστών που ολοκληρώνουν
        με επιτυχία τις σπουδές τους είναι χαμηλό. Ο καταμερισμός αρμοδιοτήτων όσον
        αφορά τη διαχείριση και τη χρηματοδότηση του εκπαιδευτικού συστήματος είναι
        επίσης κατακερματισμένος.
   (15) Η Αυστρία είναι ένα από τα κράτη μέλη που θα αποκόμιζε μεγάλο όφελος (από
        άποψη ΑΕΠ) από τη μείωση των φραγμών στη διασυνοριακή παροχή υπηρεσιών.
        Ωστόσο, εξακολουθούν να υπάρχουν σημαντικοί φραγμοί για την είσοδο και τον
        αποτελεσματικό ανταγωνισμό στον τομέα των υπηρεσιών. Οι φραγμοί αυτοί είναι
        ιδιαίτερα ισχυροί στα ελεύθερα επαγγέλματα και τις σιδηροδρομικές μεταφορές. Οι
        επαγγελματικές υπηρεσίες διαδραματίζουν σημαντικό ρόλο στις αγορές
        επιχειρηματικών υπηρεσιών, καλύπτοντας το 10 % του ΑΕΠ και το 11 % της
        συνολικής απασχόλησης. Εξακολουθούν να υφίστανται περιορισμοί στην εξασφάλιση
        πρόσβασης και την άσκηση επαγγελμάτων στον τομέα των υπηρεσιών, όσον αφορά
        π.χ. τη νομική μορφή και τις απαιτήσεις συμμετοχής στο μετοχικό κεφάλαιο.
        Υπάρχουν ισχυρά επιχειρήματα υπέρ της αξιολόγησης του κατά πόσον είναι
        δικαιολογημένοι οι εν λόγω περιορισμοί και κατά πόσον οι ίδιοι στόχοι δημοσίου
        συμφέροντος μπορούν να επιτευχθούν με ελαφρύτερα ρυθμιστικά καθεστώτα. Αν και
        μια πρόσφατη αλλαγή της νομοθεσίας περί ανταγωνισμού θα ενισχύσει τις εξουσίες
        της αυστριακής αρχής ανταγωνισμού, οι οικονομικοί και ανθρώπινοι πόροι που
        διαθέτει εξακολουθούν να είναι κάτω από τα επίπεδα που παρατηρούνται σε
        οικονομίες με παρόμοιο ή ακόμη και μικρότερο μέγεθος.
   (16) Η Αυστρία έχει πραγματοποιήσει πρόοδο στον τομέα της διασυνοριακής συνεργασίας
        των αρχών χρηματοπιστωτικής εποπτείας της χώρας προέλευσης και της χώρας
        υποδοχής. Επιπλέον, υπήρξε περαιτέρω πρόοδος όσον αφορά την αναδιάρθρωση των
        εθνικοποιημένων ή εν μέρει εθνικοποιημένων τραπεζών που έχουν λάβει ενισχύσεις
        αναδιάρθρωσης. Ωστόσο, λόγω των κινδύνων που συνδέονται με ενδεχόμενη
        περαιτέρω υποβάθμιση της ποιότητας των στοιχείων ενεργητικού των εν λόγω
        τραπεζών, εξακολουθούν να υπάρχουν θύλακες τρωτότητας που χρειάζονται στενή
        παρακολούθηση.
   (17) Στο πλαίσιο του Ευρωπαϊκού Εξαμήνου, η Επιτροπή διεξήγαγε εμπεριστατωμένη
        ανάλυση της οικονομικής πολιτικής της Αυστρίας. Αξιολόγησε το πρόγραμμα
        σταθερότητας και το εθνικό πρόγραμμα μεταρρυθμίσεων. Έλαβε υπόψη όχι μόνο τη
        συνάφειά τους για την άσκηση διατηρήσιμης δημοσιονομικής και
        κοινωνικοοικονομικής πολιτικής στην Αυστρία αλλά και τη συμμόρφωσή τους προς
        τους κανόνες και τις κατευθυντήριες γραμμές της ΕΕ, δεδομένης της ανάγκης
        ενδυνάμωσης της συνολικής οικονομικής διακυβέρνησης της Ένωσης μέσω της
        συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών
        εθνικών αποφάσεων. Οι συστάσεις της Επιτροπής βάσει του Ευρωπαϊκού Εξαμήνου
        αποτυπώνονται στις συστάσεις 1 έως 7 κατωτέρω.
EL                                          6                                            EL
 ---pagebreak---    (18)  Βάσει της παρούσας αξιολόγησης, το Συμβούλιο εξέτασε το πρόγραμμα
         σταθερότητας της Αυστρίας, και η γνώμη του7 αντικατοπτρίζεται, ιδίως, στη σύσταση
         1 κατωτέρω,
   (19)  Στο πλαίσιο του Ευρωπαϊκού Εξαμήνου, η Επιτροπή διενήργησε επίσης ανάλυση της
         οικονομικής πολιτικής ολόκληρης της ζώνης του ευρώ. Επ’ αυτής της βάσεως, το
         Συμβούλιο εξέδωσε ειδικές συστάσεις που απευθύνονται στα κράτη μέλη που έχουν
         ως νόμισμα το ευρώ. Η Αυστρία θα πρέπει επίσης να μεριμνήσει για την πλήρη και
         έγκαιρη εφαρμογή των συστάσεων αυτών.
   ΣΥΝΙΣΤΑ στην Αυστρία να αναλάβει δράση κατά την περίοδο 2013-2014 όσον αφορά τα
   ακόλουθα σημεία:
   1.     Εκτέλεση του προϋπολογισμού για το έτος 2013, όπως προβλέπεται, προκειμένου να
          διορθωθεί το υπερβολικό έλλειμμα με διατηρήσιμο τρόπο και να ολοκληρωθεί η
          προσπάθεια διαρθρωτικής προσαρμογής που καθορίζεται στις συστάσεις του
          Συμβουλίου στο πλαίσιο της διαδικασίας υπερβολικού ελλείμματος. Μετά τη
          διόρθωση του υπερβολικού ελλείμματος, συνέχιση της προσπάθεια διαρθρωτικής
          προσαρμογής με τον κατάλληλο ρυθμό έτσι ώστε να επιτευχθεί ο ΜΔΣ μέχρι το
          2015. Εξορθολογισμός των δημοσιονομικών σχέσεων μεταξύ των διαφόρων
          επιπέδων της κυβέρνησης, για παράδειγμα με την απλούστευση της οργανωτικής
          δομής και την ευθυγράμμιση αρμοδιοτήτων για τις δαπάνες και τη χρηματοδότηση.
   2.     Επίσπευση της εναρμόνισης της ηλικίας συνταξιοδότησης για τους άνδρες και τις
          γυναίκες, σύνδεση της εκ του νόμου προβλεπόμενης ηλικίας συνταξιοδότησης με το
          προσδόκιμο ζωής, εφαρμογή και παρακολούθηση των πρόσφατων μεταρρυθμίσεων
          που περιστέλλουν την πρόσβαση σε πρόωρη συνταξιοδότηση και βελτίωση της
          απασχολησιμότητας των εργαζομένων μεγαλύτερης ηλικίας ούτως ώστε να αυξηθεί
          η πραγματική ηλικία συνταξιοδότησης και το ποσοστό απασχόλησης των
          εργαζομένων μεγαλύτερης ηλικίας.
   3.     Λήψη νέων μέτρων για την αύξηση της συμμετοχής των γυναικών στην αγορά
          εργασίας, ιδίως με περαιτέρω επέκταση των υπηρεσιών παιδικής μέριμνας και
          μακροχρόνιας περίθαλψης, και την αντιμετώπιση των μεγάλων χασμάτων φύλου
          στις αμοιβές και τις συντάξεις. Πλήρης αξιοποίηση του δυναμικού για την αγορά
          εργασίας των ατόμων που προέρχονται από οικογένειες μεταναστών μέσω της
          βελτίωσης της αναγνώρισης των τυπικών προσόντων τους και των εκπαιδευτικών
          αποτελεσμάτων τους. Μείωση της πραγματικής επιβάρυνσης της εργασίας υπό τη
          μορφή φόρων και εισφορών κοινωνικής ασφάλισης για τους εργαζομένους χαμηλού
          εισοδήματος με δημοσιονομικά ουδέτερο τρόπο, μέσω της μεγαλύτερης στροφής σε
          άλλες πηγές φόρων λιγότερο επιζήμιες για την ανάπτυξη, όπως οι
          επαναλαμβανόμενοι φόροι επί της ακίνητης περιουσίας.
   4.     Αποτελεσματική εφαρμογή των πρόσφατων μεταρρυθμίσεων του συστήματος
          ιατροφαρμακευτικής περίθαλψης προκειμένου να εξασφαλιστεί η υλοποίηση των
          αναμενόμενων κερδών κόστους/αποτελεσματικότητας. Ανάπτυξη οικονομικά
          βιώσιμου μοντέλου για την παροχή μακροχρόνιας περίθαλψης και μεγαλύτερη
          έμφαση στην πρόληψη, την αποκατάσταση και την ανεξάρτητη διαβίωση.
   5.     Βελτίωση των εκπαιδευτικών επιδόσεων, ιδίως για μειονεκτούντα άτομα νεαρής
          ηλικίας, μεταξύ άλλων με μέτρα για την ενίσχυση της προσχολικής εκπαίδευσης και
   7
         Βάσει του άρθρου 5 παράγραφος 2 του κανονισμού (ΕΚ) αριθ. 1466/97.
EL                                                 7                                       EL
 ---pagebreak---           τη μείωση των αρνητικών συνεπειών του διαχωρισμού σε κατευθύνσεις των
          μαθητών από τα πρώτα στάδια. Περαιτέρω βελτίωση του στρατηγικού σχεδιασμού
          στην τριτοβάθμια εκπαίδευση και ενίσχυση των μέτρων για τη μείωση του αριθμού
          των σπουδαστών που εγκαταλείπουν πρόωρα τις σπουδές τους.
   6.     Περαιτέρω ενίσχυση των εξουσιών και των πόρων της ομοσπονδιακής αρχής
          ανταγωνισμού και παρακολούθηση της εφαρμογής της μεταρρύθμισης της
          νομοθεσίας περί ανταγωνισμού. Εξάλειψη των υπέρμετρων φραγμών για τους
          παρόχους υπηρεσιών. Σε αυτό περιλαμβάνεται η επανεξέταση του κατά πόσον οι
          υφιστάμενοι περιορισμοί για την είσοδο σε νομοθετικώς κατοχυρωμένα
          επαγγέλματα και την άσκηση των εν λόγω επαγγελμάτων είναι δικαιολογημένοι από
          πλευράς δημοσίου συμφέροντος και η ενίσχυση του ανταγωνισμού, ιδίως στον τομέα
          των σιδηροδρόμων.
   7.     Προκειμένου να διατηρηθεί η χρηματοπιστωτική σταθερότητα, συνέχιση της
          προσεκτικής εποπτείας των εθνικοποιημένων και εν μέρει εθνικοποιημένων
          τραπεζών και επιτάχυνση της αναδιάρθρωσής τους.
   Βρυξέλλες,
                                          Για το Συμβούλιο
                                          Ο Πρόεδρος
EL                                           8                                           EL


Avis juridique important

|

31994H0313

94/313/ΕΚ: Σύσταση του Συμβουλίου της 30ής Μαΐου 1994 σχετικά με την αναστολή ορισμένων οικονομικών και χρηματοπιστωτικών σχέσων με την Αϊτή

Επίσημη Εφημερίδα αριθ. L 139 της 02/06/1994 σ. 0007 - 0007

ΣΥΣΤΑΣΗ ΤΟΥ ΣΥΜΒΟΥΛΙΟΥ της 30ής Μαΐου 1994 σχετικά με την αναστολή ορισμένων οικονομικών και χρηματοπιστωτικών σχέσεων με την Αϊτή (94/313/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 73 Z,  την απόφαση 94/315/ΚΕΠΠΑ του Συμβουλίου της 30ής Μαΐου 1994 σχετικά με την κοινή θέση που καθορίστηκε βάσει του άρθρου 12 της συνθήκης για την Ευρωπαϊκή Ένωση σχετικά με τον περιορισμό των οικονομικών σχέσεων με την Αϊτή (1),  την πρόταση της Επιτροπής,  ΣΥΝΙΣΤΑ:  1. Τα κράτη μέλη και η Επιτροπή αλληλοενημερώνονται και συνεννοούνται σχετικά με τα μέτρα που πρέπει να ληφθούν για την εφαρμογή του άρθρου 1 παράγραφος 2 της απόφασης 94/315/ΚΕΠΠΑ και ανταλλάσσουν όλες τις ενδεδειγμένες πληροφορίες που έχουν σχέση με  την εφαρμογή της παρούσας σύστασης.  2. Ως κεφάλαια και χρηματοπιστωτικοί πόροι, που αναφέρει η παράγραφος 4 του ψηφίσματος 917 (1994) του Συμβουλίου Ασφαλείας των Ηνωμένων Εθνών, νοούνται περιουσιακά στοιχεία και πόροι κάθε είδους ή προέλευσης και, συγκεκριμκένα, χωρίς να είναι  αποκλειστική η απαρίθμηση, μετρητά, ρευστά περιουσιακά στοιχεία, απαιτήσεις πληρωμών, εγγυήσεις και ενέγγυες πιστώσεις, κεφάλαια που προέρχονται ή που σχηματίζονται από ακίνητα αγαθά, από επενδύσεις, από μετοχές, από ομολογίες ή από άλλες αξίες, καθώς  και ο χρυσός και τα άλλα πολύτιμα μέταλλα.  3. Τα κράτη μέλη μεριμνούν ώστε, υπό την επιφύλαξη της παροχής αδείας από τις αρμόδιες αρχές τους, τα μέτρα που λαμβάνουν να μην εφαρμόζονται:  α) στις εξαιρέσεις που ζήτησαν ο Πρόεδρος Aristide και ο εν ενεργεία πρωθηπουργός κ. Malval- β) στις πληρωμές τόκων ή παρόμοιων αποζημιώσεων οφειλομένων για τα περιουσιακά στοιχεία και τους χρηματοπιστωτικούς πόρους που αναφέρει το σημείο 2, με την προϋπόθεση να γίνονται μέσα στην Κοινότητα και υπέρ των προσώπων ή οργανισμών που δικαιούνται  άμεσα τις εν λόγω πληρωμές- γ) στη χρέωση λογαριασμών σε σχέση με τη διατήρηση καταθέσεων ή σε σχέση με άλλες χρηματοοικονομικές υπηρεσίες που παρέχονται για τους λογαριασμούς αυτούς.  Βρυξέλλες, 30 Μαΐου 1994.  Για το Συμβούλιο Ο Πρόεδρος Γ. ΜΩΡΑΪΤΙΣ  (1) Βλέπε σελίδα 10 της παρούσας Επίσημης Εφημερίδας.


				|

		52013DC0605

			ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ να εξουσιοδοτήσει την Επιτροπή να διαπραγματευθεί, εξ ονόματος της Ευρωπαϊκής Ένωσης, τροποποιήσεις της συνθήκης για την Ενεργειακή Κοινότητα /* COM/2013/0605 final - 2013/ () */

			   	ΣΥΣΤΑΣΗ
ΤΗΣ ΕΠΙΤΡΟΠΗΣ
ΠΡΟΣ
ΤΟ ΣΥΜΒΟΥΛΙΟ

να
εξουσιοδοτήσει
την Επιτροπή
να διαπραγματευθεί,
εξ ονόματος
της Ευρωπαϊκής
Ένωσης,
τροποποιήσεις
της συνθήκης
για την
Ενεργειακή

1.
ΑΙΤΙΟΛΟΓΙΚΗ
ΕΚΘΕΣΗ

Η
συνθήκη για
την ίδρυση της
Ενεργειακής
Κοινότητας
υπογράφηκε
στις 25
Οκτωβρίου 2005
στην Αθήνα από
την Ευρωπαϊκή Κοινότητα
και από τα τότε
εννέα
συμβαλλόμενα
μέρη από την
Νοτιοανατολική
Ευρώπη και
τέθηκε σε ισχύ
την 1η Ιουλίου 2006.
Σύμφωνα με το
άρθρο 16 της
συνθήκης, ως
«κοινοτικό
κεκτημένο στον
τομέα του
περιβάλλοντος»
νοούνται:
·
η οδηγία
85/337/ΕΟΚ του
Συμβουλίου,
της 27ης Ιουνίου
1985, για την
εκτίμηση των
επιπτώσεων
ορισμένων
σχεδίων δημοσίων
και ιδιωτικών
έργων στο
περιβάλλον,
όπως τροποποιήθηκε
από την οδηγία
97/11/ΕΚ του
Συμβουλίου, της
3ης Μαρτίου 1997, και
την οδηγία 2003/35/ΕΚ
του Ευρωπαϊκού
Κοινοβουλίου και
του
Συμβουλίου,
της 26ης Μαΐου 2003,
·
η οδηγία
1999/32/ΕΚ του
Συμβουλίου,
της 26ης
Απριλίου 1999, σχετικά
με τη μείωση
της
περιεκτικότητας
ορισμένων υγρών
καυσίμων σε
θείο και για
την
τροποποίηση της
οδηγίας 93/12/ΕΟΚ,
·
η οδηγία
2001/80/ΕΚ του
Ευρωπαϊκού
Κοινοβουλίου
και του
Συμβουλίου,
της 23ης
Οκτωβρίου 2001, για
τον περιορισμό
των εκπομπών
στην
ατμόσφαιρα
ορισμένων
ρύπων (οδηγία
μεγάλων
εγκαταστάσεων
καύσης),
·
το άρθρο 4
παράγραφος 2
της οδηγίας 79/409/ΕΟΚ
του
Συμβουλίου,
της 2ας
Απριλίου 1979, περί
της διατηρήσεως
των αγρίων
πτηνών.
Το άρθρο 12
της συνθήκης
για την ίδρυση
της Ενεργειακής
Κοινότητας
προβλέπει ότι
κάθε
συμβαλλόμενο
μέρος
εφαρμόζει το
κοινοτικό
κεκτημένο στον
τομέα του
περιβάλλοντος
σύμφωνα με το
χρονοδιάγραμμα
που
περιλαμβάνεται
στο παράρτημα
ΙΙ της
συνθήκης.
Η οδηγία
μεγάλων
εγκαταστάσεων
καύσης
αντικαταστάθηκε
από το
κεφάλαιο III,
το άρθρο 72
παράγραφοι 3
και 4 και το
παράρτημα V
της οδηγίας
2010/75/ΕΕ του
Ευρωπαϊκού
Κοινοβουλίου
και του
Συμβουλίου,
της 24ης
Νοεμβρίου 2010,
περί βιομηχανικών
εκπομπών
(ολοκληρωμένη
πρόληψη και
έλεγχος της
ρύπανσης) από
τις 7
Ιανουαρίου 2013
για τις νέες εγκαταστάσεις
και από την 1η
Ιανουαρίου 2016,
για τις υφιστάμενες
εγκαταστάσεις.
Η οδηγία
μεγάλων εγκαταστάσεων
καύσης
καταργείται
από την μεταγενέστερη
ανωτέρω
ημερομηνία.
Συνεπώς πρέπει
να τροποποιηθούν
αναλόγως το
κοινοτικό
κεκτημένο στον
τομέα του
περιβάλλοντος
που
καθορίζεται
στο άρθρο 16 της
συνθήκης για
την ίδρυση της
Ενεργειακής
Κοινότητας και
το
χρονοδιάγραμμα
που
περιλαμβάνεται
στο παράρτημα
ΙΙ της εν λόγω
συνθήκης.
Στις 29
Απριλίου 2013, η
Επιτροπή
εξέδωσε την
απόφαση Ε(2013) 2364
τελικό για τον
καθορισμό των
προτάσεων της
Επιτροπής στο
Συμβούλιο
Υπουργών της
Ενεργειακής Κοινότητας
σχετικά με την
εφαρμογή της
οδηγίας 2001/80/ΕΚ
του Ευρωπαϊκού
Κοινοβουλίου
και του
Συμβουλίου,
της 23ης Οκτωβρίου
2001, για τον
περιορισμό των
εκπομπών στην
ατμόσφαιρα
ορισμένων
ρύπων, την
εφαρμογή του
κεφαλαίου III,
του
παραρτήματος V
και του άρθρου 72
παράγραφοι 3
και 4 της
οδηγίας 2010/75/ΕΕ
του Ευρωπαϊκού
Κοινοβουλίου
και του
Συμβουλίου,
της 24ης
Νοεμβρίου 2010, περί
βιομηχανικών
εκπομπών
(ολοκληρωμένη
πρόληψη και
έλεγχος της
ρύπανσης) και
την
τροποποίηση
του άρθρου 16 και
του
παραρτήματος II
της συνθήκης
για την
Ενεργειακή
Κοινότητα.
Στο
άρθρο 5
παράγραφος 2
της απόφασης 2006/500
του Συμβουλίου,
της 29ης Μαΐου 2006,
για τη σύναψη
από την
Ευρωπαϊκή Κοινότητα
της συνθήκης
για την
Ενεργειακή
Κοινότητα
καθορίζεται η
διαδικασία που
πρέπει να εφαρμόζεται
πριν διατυπωθεί
θέση στην
Ενεργειακή
Κοινότητα
σχετικά με
τροποποιήσεις
της οικείας
συνθήκης.
Σε αυτό
το πλαίσιο, η
Επιτροπή
συνιστά στο
Συμβούλιο να
την
εξουσιοδοτήσει
να
διαβουλευθεί
με τα θεσμικά
όργανα της
Ενεργειακής
Κοινότητας
σχετικά με τις
αναγκαίες τροποποιήσεις
της συνθήκης
για την
Ενεργειακή
Κοινότητα.

2.
ΣΥΣΤΑΣΗ

Η
Επιτροπή
συνιστά:
·      στο
Συμβούλιο να
εξουσιοδοτήσει
την Επιτροπή
να διαπραγματευθεί,
εξ ονόματος
της Ευρωπαϊκής
Ένωσης,
τροποποιήσεις
της συνθήκης
για την
Ενεργειακή
Κοινότητα·
·      σύμφωνα με
την συνθήκη,
στο Συμβούλιο
να
εξουσιοδοτήσει
την Επιτροπή
να ενεργήσει
ως
διαπραγματευτής
που εκπροσωπεί
την Ευρωπαϊκή
Ένωση και να
διαπραγματευθεί
τις
τροποποιήσεις
της συνθήκης
για την
Ενεργειακή
Κοινότητα
σύμφωνα με τα
καθοριζόμενα
στις οδηγίες
διαπραγμάτευσης
που
περιλαμβάνονται
στο παράρτημα
της παρούσας
σύστασης
(«οδηγίες
διαπραγμάτευσης»)·
·      στο
Συμβούλιο να
ορίσει
επιτροπή, σε
διαβούλευση με
την οποία θα
διεξαχθούν οι
διαπραγματεύσεις·
και
·      στο
Συμβούλιο να
εκδώσει τις
οδηγίες
διαπραγμάτευσης.
ΠΑΡΑΡΤΗΜΑ
Οδηγίες
διαπραγμάτευσης
για τις
τροποποιήσεις
της συνθήκης
για την
Ενεργειακή
Κοινότητα
Οι
τροποποιήσεις
που πρέπει να
συμφωνηθούν εξ
ονόματος της
Ευρωπαϊκής
Ένωσης πρέπει
να στηρίζονται
σε εκείνες που
προτείνονται
στην απόφαση
της Επιτροπής
Ε(2013) 2364 τελικό και
να έχουν ως
στόχο την
εξασφάλιση
εντός του ελάχιστου
δυνατού χρόνου
της σύγκλισης
με το επικαιροποιημένο
κοινοτικό
κεκτημένο στον
τομέα του
περιβάλλοντος
σχετικά με τις
εκπομπές από
μεγάλες
εγκαταστάσεις
καύσης.


Σύσταση για γνώµη του Συµßουλίου κατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σταθερότητας της Ιρλανδίας, 2005-2008


Avis juridique important

|

31993H0404

93/404/ΕΟΚ: Σύσταση του Συμβουλίου της 30ής Ιουνίου 1993 περί της πρόσβασης στη συνεχή επαγγελματική κατάρτιση

Επίσημη Εφημερίδα αριθ. L 181 της 23/07/1993 σ. 0037 - 0040

ΣΥΣΤΑΣΗ ΤΟΥ ΣΥΜΒΟΥΛΙΟΥ της 30ής Ιουνίου 1993 περί προσβάσεως στη συνεχή επαγγελματική κατάρτισηΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 128,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η πρώτη αρχή που εξαγγέλεται στην απόφαση 63/266/ΕΟΚ του Συμβουλίου της 2ας Απριλίου 1963 περί θεσπίσεως των γενικών αρχών για την εφαρμογή κοινής πολιτικής επαγγελματικής κατάρτισης (4), προβλέπει ότι κάθε άτομο πρέπει να λαμβάνει την προσήκουσα  κατάρτιση ώστε να ληφθεί υπόψη ιδίως η ανάγκη προώθησης της βασικής και της προχωρημένης επαγγελματικής κατάρτισης ή, εφόσον χρειάζεται, της μετειδίκευσης, ανάλογα με τις διάφορες φάσεις της επαγγελματικής ζωής, καθώς και η ανάγκη να παρέχεται σε κάθε  άτομο, χάρις σε μόνιμες δυνατότητες επαγγελματικής εξέλιξης, η ευκαιρία για προαγωγή ή για προετοιμασία για νέα δραστηριότητα ανωτέρου επιπέδου- ότι, σύμφωνα με τις διατάξεις της απόφασης 63/266/ΕΟΚ, η εφαρμογή των γενικών αρχών είναι έργο των κρατών μελών και των αρμόδιων οργάνων της Κοινότητας στο πλαίσιο της συνθήκης- ότι η ανάπτυξη του ανθρώπινου δυναμικού μέσω της επαγγελματικής κατάρτισης αποτελεί βασικό στοιχείο για την αύξηση της ανταγωνιστικότητας της ευρωπαϊκής οικονομίας- ότι, όπως διαβεβαίωσε το Ευρωπαϊκό Συμβούλιο που πραγματοποιήθηκε στο Αννόβερο στις 27  και 28 Ιουνίου 1988, η υλοποίηση της ενιαίας αγοράς πρέπει να συνοδεύεται από βελτίωση της πρόσβασης στη συνεχή κατάρτιση- ότι η τεχνολογικής εξέλιξη, οι επιπτώσεις της στα προσόντα των εργαζομένων και η αύξηση της ανεργίας καθιστούν την ευκολότερη πρόσβαση στη συνεχή επαγγελματική κατάρτιση- ότι ο κοινοτικός χάρτης των θεμελιωδών κοινωνικών δικαιωμάτων των εργαζομένων, ο οποίος εγκρίθηκε κατά το Ευρωπαϊκό Συμβούλιο του Στρασβούργου της 9ης Δεκεμβρίου 1989 από τους αρχηγούς κρατών και κυβερνήσεων ένδεκα κρατών μελών, ορίζει ιδίως στο σημείο  15 ότι:  "Κάθε εργαζόμενος της Ευρωπαϊκής Κοινότητας πρέπει να έχει πρόσβαση σε επαγγελματική εκπαίδευση καθ' όλη τη διάρκεια του ενεργού του βίου. Διακρίσεις βάσει ιθαγένειας όσον αφορά τους όρους πρόσβασης στην επαγγελματική εκπαίδευση απαγορεύονται.  Οι αρμόδιες δημόσιες αρχές, οι επιχειρήσεις ή οι κοινωνικοί εταίροι, καθένας στα πλαίσια των αρμοδιοτήτων του θέτουν σε λειτουργία μηχανισμούς μόνιμης και συνεχούς εκπαίδευσης, επιτρέποντας έτσι σε κάθε άτομο να επανεκπαιδεύεται, λαμβάνοντας μεταξύ  άλλων εκπαιδευτική άδεια, να επιμορφώνεται και να εμπλουτίζει τις γνώσεις του, ιδίως ενόψει της τεχνολογικής εξέλιξης"- ότι η συνεχής επαγγελματική κατάρτιση αποτέλεσε το αντικείμενο διαρκούς φροντίδας εκ μέρους των κοινωνικών εταίρων στο πλαίσιο του κοινωνικού διαλόγου (5)- ότι η Οικονομική και Κοινωνική Επιτροπή ενέκρινε, στις 22 Οκτωβρίου 1992, ενημερωτική έκθεση με τίτλο "Επαγγελματική κατάρτιση: η προώθηση των επαγγελματικών προσόντων, στρατηγικό μέσο για την οικονομική και κοινωνική εξέλιξη της Ευρωπαϊκής  Κοινότητας"- ότι στις 21 Απριλίου 1993 το Ευρωπαϊκό Κοινοβούλιο ενέκρινε έκθεση περί αναλήψεως πρωτοβουλίας όσον αφορά την επαγγελματική κατάρτιση στην Ευρωπαϊκή Κοινότητα για τη δεκαετία του '90, όπου συζητείται και το θέμα της πρόσβασης στη συνεχή επαγγελματική  κατάρτιση- ότι έχουν αναληφθεί δράσεις διεθνούς συνεργασίας σε κοινοτικό επίπεδο (6)- ότι οι δημογραφικές τάσεις πρόκειται να μειώσουν σημαντικά τον αριθμό των νέων που εισέρχονται στην αγορά εργασίας στην Κοινότητα, γεγονός το οποίο, συνδυαζόμενο με τις μεταβολές του περιβάλλοντος εργασίας, πρέπει να έχει ως συνέπεια τον εκσυγχρονισμό  και τη μεγαλύτερη προσαρμογή των ικανοτήτων του ενεργού πληθυσμού- ότι διαπιστώνεται σε κοινοτικό επίπεδο ότι οι δυσκολίες που συναντούν οι γυναίκες κατά την πρόσβαση στην εργασία οφείλονται σε μεγάλο βαθμό στην περιορισμένη πρόσβαση στην επαγγελματική κατάρτιση- ότι πρέπει να δοθεί ιδιαίτερη προσοχή προκειμένου να  αποκτήσουν οι γυναίκες πραγματική πρόσβαση στη συνεχή επαγγελματική κατάρτιση, και ότι θα πρέπει να ληφθεί επίσης υπόψη η αύξηση του αριθμού των εργαζομένων γυναικών (7)- ότι η συνεργασία στον τομέα της συνεχούς επαγγελματικής κατάρτισης πρέπει να βασίζεται σε διατάξεις που ισχύουν ήδη στα κράτη μέλη, με πνεύμα σεβασμού προς την ποικιλομορφία των εθνικών νομικών συστημάτων και πρακτικών, των αρμοδιοτήτων εσωτερικού  δικαίου των ενδιαφερομένων μερών και της συμβατικής αυτονομίας- ότι, δεδομένου ότι οι πρωτοβουλίες που αναλαμβάνονται σε εθνικό επίπεδο από τα κράτη μέλη και τους κοινωνικούς εταίρους είναι πολλές και ποικίλες, καθίσταται προφανές, μέσα από την  προοπτική του κοινοτικού χάρτη των θεμελιωδών κοινωνικών δικαιωμάτων των εργαζομένων και λαμβανομένης υπόψη της διεθνούς διάστασης της δράσης, ότι πρέπει να υποστηρίζονται σε κοινοτικό επίπεδο- ότι, τέλος, είναι πρωταρχικής σημασίας να ευνοηθεί η  συνδυασμένη αξιοποίηση των μέσων και η συνεργασία του δημόσιου και του ιδιωτικού τομέα- ότι ζητήθηκε η γνώμη της συμβουλευτικής επιτροπής για την επαγγελματική κατάρτιση, η οποία και αναγνώρισε τη στρατηγική σημασία του ζητήματος της συνεχούς επαγγελματικής κατάρτισης στις επιχειρήσεις, τόσο για τα κράτη μέλη όσο και για την Κοινότητα,  καθώς και την ανάγκη να διαδραματίζει η Κοινότητα ενεργό ρόλο στον τομέα αυτό,  Ι. ΣΥΝΙΣΤΑ στα κράτη μέλη, αφού λάβουν υπόψη τους διαθέσιμους πόρους και τις αντίστοιχες ευθύνες των αρμοδίων εθνικών αρχών, των επιχειρήσεων και των κοινωνικών εταίρων, με πνεύμα σεβασμού προς την ποικιλομορφία των εθνικών νομοθεσιών ή/και πρακτικών,  να προσανατολίσουν την πολιτική τους στον τομέα της επαγγελματικής κατάρτισης ώστε κάθε εργαζόμενος της Κοινότητας να έχει πρόσβαση στη συνεχή επαγγελματική κατάρτιση χωρίς οιασδήποτε μορφής διάκριση και καθ'όλη τη διάρκεια του ενεργού του βίου,  ΙΙ. ΣΥΝΙΣΤΑ στα κράτη μέλη, προκειμένου να διευκολυνθεί η πρόσβαση αυτή και να είναι όσο το δυνατόν ευρύτερη:  1. Να βοηθήσουν ώστε να καταστεί συνειδητό, μέσα στις επιχειρήσεις, το γεγονός ότι οι ικανότητες των εργαζομένων και η ανταγωνιστικότητα των επιχειρήσεων είναι αλληλένδετες, ώστε να ενθαρρύνουν τις επιχειρήσεις να δίδουν προτεραιότητα στη βελτίωση της  ποιότητας και των ικανοτήτων του προσωπικού τους και να εφαρμόζουν σχέδια και προγράμματα επιμόρφωσης, που ενδείκνυνται για το μέγεθος και για τους στόχους τους, ευαισθητοποιώντας και ενημερώνοντας ανάλογα τα διευθυντικά στελέχη.  Αυτά τα σχέδια και προγράμματα μπορούν να καταρτίζονται με συνεκτίμηση των διαθέσιμων ανθρώπινων και χρηματοδοτικών πόρων, της οργάνωσης της εργασίας, των μελλοντικών αναγκών σε επαγγελματικά προσόντα και της ανάγκης να προβλέπεται η βιομηχανική και  τεχνολογική εξέλιξη, καθώς και της υπερεθνικής διάστασης της συνεχούς επαγγελματικής κατάρτισης.  2. Να προβλέπουν κίνητρα και ειδικά μέτρα τεχνικής υποστήριξης υπέρ των μικρομεσαίων επιχειρήσεων.  Στα μέτρα αυτά μπορούν να συμπεριλαμβάνονται, για παράδειγμα, η παροχή συμβουλών όσον αφορά την κατάρτιση και η υποστήριξη για τον προσδιορισμό των αναγκών τους σε θέματα κατάρτισης.  3. Να ενθαρρύνουν τις επιχειρήσεις να προωθήσουν τη συνεχή επαγγελματική κατάρτιση που απαιτείται για την ανάπτυξή τους, συνεκτιμώντας την ιδιαίτερη κατάσταση των εργαζομένων στις εν λόγω επιχειρήσεις, προκειμένου ιδίως να προωθηθούν, τα μέτρα που  περιγράφονται στα κατωτέρω σημεία.  4. Να προβλέπουν κατάλληλα, αναγκαία και επαρκή κίνητρα και ειδικά μέτρα τεχνικής υποστήριξης υπέρ των επιχειρήσεων που βρίσκονται αντιμέτωπες με διεργασία βιομηχανικών μετασχηματισμών, ώστε να διευκολύνονται η κατάρτιση και ο επαγγελματικός  αναπροσανατολισμός των εργαζομένων σ' αυτές.  5. Να προάγουν τη συνεχή επαγγελματική κατάρτιση ώστε να αποτελέσει αυτή ουσιώδη παράγοντα της περιφερειακής και τοπικής ανάπτυξης, λαμβάνοντας υπόψη τις ειδικές ανάγκες των εργαζομένων και των επιχειρήσεων.  Να υποστηρίζουν τη δημιουργία συνεργασιών, κυρίως σε περιφερειακό ή τοπικό επίπεδο, με σκοπό την ανάλυση των αναγκών της επιχείρησης και των εργαζομένων και την παροχή πληροφοριών σχετικά με τις δυνατότητες κατάρτισης, ώστε να εξασφαλίζεται η κατά το  δυνατόν καλύτερη εξισορρόπηση μεταξύ προσφοράς και ζήτησης.  6. Να τονίσουν στους εργοδότες ότι οφείλουν να ενημερώνουν τους εργαζομένους στις επιχειρήσεις τους, το νωρίτερο δυνατό και, ενδεχομένως, κατά την πρόσληψή τους, σχετικά με την πολιτική και τις δραστηριότητες που διεξάγει η επιχείρηση στον τομέα της  συνεχούς επαγγελματικής κατάρτισης και της προσωπικής ανάπτυξης, καθώς και σχετικά με τους όρους πρόσβασης στη συνεχή επαγγελματική κατάρτιση, συμπεριλαμβανομένης και της δυνατότητας να τεθούν σε διαθεσιμότητα με σκοπό την συνεχή επαγγελματική  κατάρτιση.  7. Να υποστηρίξουν τις πρωτοβουλίες που επιτρέπουν στους εργαζομένους που το επιθυμούν να αξιολογήσουν τις ανάγκες τους όσον αφορά τη συνεχή επαγγελματική κατάρτιση.  Αυτή η αξιολόγηση μπορεί να διεξάγεται εντός ή εκτός της επιχειρήσεως ή/και σε συνεργασία με εξειδικευμένους οργανισμούς.  Η εκμετάλλευση των αποτελεσμάτων έχει εμπιστευτικό χαρακτήρα.  8. Να διευκολύνουν την ενημέρωση και τη διαβούλευση με τους εκπροσώπους των εργαζομένων ή, αν δεν υπάρχουν εκπρόσωποι, με τους ίδιους τους εργαζομένους, σχετικά με την επεξεργασία και την εφαρμογή των σχεδίων και προγραμμάτων κατάρτισης της  συγκεκριμένης επιχειρήσης.  9. Να ευαισθητοποιούν τους εργαζόμενους και τις επιχειρήσεις σχετικά με τη σημασία της συνεχούς επαγγελματικής κατάρτισης χάρις στην οποία αποκτώνται τα κατάλληλα προσόντα για την αγορά εργασίας.  Για το σκοπό αυτό, θα πρέπει να διασφαλίζεται ότι η κατάρτιση δεν περιορίζεται μόνο στην ειδική προσαρμογή για τη συγκεκριμένη θέση εργασίας αλλά παρέχει τα μέσα πρόβλεψης και διατήρησης υπό έλεγχο της εξέλιξης των συστημάτων παραγωγής και οργάνωσης της  εργασίας, για να ενισχυθεί η ανταγωνιστικότητα των επιχειρήσεων και να βελτιωθούν οι επαγγελματικές προοπτικές των εργαζομένων.  10. Να διευκολύνουν την ανάπτυξη των πιό κατάλληλων μεθόδων διδασκαλίας και εκμάθησης στη συνεχή επαγγελματική κατάρτιση, οι οποίες διευκολύνουν την πρόσβαση των εργαζομένων στη συνεχή επαγγελματική κατάρτιση- π.χ. μέθοδοι αυτοεκπαίδευσης στο χώρο  εργασίας, εκμάθηση εξ αποστάσεως, εκμάθηση με την επικουρία των μέσων επικοινωνίας και λοιπά.  11. Να καθιστούν δυνατό για τους λιγότερο ειδικευμένους εργαζομένους, υπό οιοδήποτε καθεστώς εργάζονται, να επωφελούνται από τις δράσεις συνεχούς επαγγελματικής κατάρτισης που τους επιτρέπουν να φθάσουν το πρώτο επίπεδο προσόντων και τους παρέχουν τις  βάσεις για να χειρίζονται τις νέες τεχνολογίες.  Πρέπει να προσεχθεί ιδιαίτερα η πρόσβαση στη συνεχή κατάρτιση των >εργαζομενων>εργαζομένων, ατόμων ή ομάδων που από τινος χρόνου δεν μπόρεσαν να παρακολουθήσουν μαθήματα επιμόρφωσης ή που έχουν μειωμένες δυνατότητες για την εξεύρεση εργασίας και  περιορισμένες επαγγελματικές προοπτικές.  12. Να ενθαρρύνουν την πρόσβαση και ουσιαστική συμμετοχή των γυναικών στη συνεχή επαγγελματική κατάρτιση.  Με αυτόν τον τρόπο, μπορεί να ανοιχθούν στις γυναίκες νέα επαγγελματικά πεδία και να ευνοηθεί η εκ νέου ανάληψη επαγγελματικής δραστηριότητας μετά από διακοπή της.  13. Να ενθαρρύνουν την πρόσβαση και τη συμμετοχή των νέων που διαθέτουν επαγγελματικά προσόντα ή επαγγελματική πείρα, ασχέτως επιπέδου ικανοτήτων τους, στη συνεχή επαγγελματική κατάρτιση ώστε να μπορέσσουν να αξιοποιήσουν πλήρως τις δυνατότητές τους και  να αποκτήσουν ικανότητες τόσο για το παρόν όσο και για το μέλλον.  14. Να ενθαρρύνουν την πρόσβαση και συμμετοχή των ανέργων στη συνεχή επαγγελματική κατάρτιση.  Ιδιαίτερη προσοχή πρέπει να δοθεί στους από μακρού χρόνου ανέργους με ανεπαρκή ή/και μη κατάλληλα προσόντα, προκειμένου να βελτιωθεί η επαγγελματική ένταξη και επανένταξή τους.  Η συνεχής επαγγελματική κατάρτιση των ανέργων που συνεπάγεται τη συμμετοχή των επιχειρήσεων, ενδείκνυται όλως ιδιαιτέρως για την προώθηση της επανένταξης στην αγορά εργασίας.  15. Να ευνοούν, στα πλαίσια των πολιτικών των σχετικών με την πρόσβαση στη συνεχή επαγγελματική κατάρτιση, την υπερεθνική διάσταση, και δη προκειμένου να διευκολυνθεί η ελεύθερη κυκλοφορία των >εργαζομενων>εργαζομένων.  ΙΙΙ. 1. ΚΑΛΕΙ την Επιτροπή να ενισχύσει τη συνεργασία με τα κράτη μέλη και τους κοινωνικούς εταίρους, στο πλαίσιο ιδίως της συμβουλευτικής επιτροπής επαγγελματικής κατάρτισης, προκειμένου να υποστηριχθεί η εφαρμογή του σημείου ΙΙ.  2. ΚΑΛΕΙ προς τούτο την Επιτροπή, σε συνεργασία με τα κράτη μέλη και χρησιμοποιώντας τα κοινοτικά προγράμματα δράσης και πρωτοβουλίες που υπάρχουν στον τομέα της κατάρτισης, συμπεριλαμβανομένου, ενδεχομένως, του Ευρωπαϊκού Κοινωνικού Ταμείου καθώς και  των ειδικευμένων οργανισμών στην Κοινότητα, όπως, είναι το Ευρωπαϊκό κέντρο για την ανάπτυξη της επαγγελματικής κατάρτισης (Cedefop) α) να διαδώσει και να εμπλουτίσει τις συγκριτικές πληροφορίες για τα συστήματα συνεχούς επαγγελματικής κατάρτισης, συμπεριλαμβανομένων των ισχυουσών διατάξεων και μεθόδων για την ένταξη των νέων που ζητούν εργασία και των από μακρού χρόνου ανέργων- β) να διευκολύνει τις ανταλλαγές εμπειριών και μεθόδων σχετικά με τους σημαντικότερους πειραματισμούς συνεχούς κατάρτισης- γ) να υποστηρίξει την ενδεδειγμένη μεταφορά τεχνογνωσίας μεταξύ των κρατών μελών η οποία έχει σημασία για την εφαρμογή του σημείου ΙΙ, μέσω διακρατικών εταιρικών σχέσεων και δικτύων, προς όφελος ιδίως των περιφερειών, των τομέων, των τύπων επιχειρήσεων  και των κατηγοριών εργαζομένων με τη λιγότερο ανεπτυγμένη πρόσβαση στην συνεχή κατάρτιση.  3. ΚΑΛΕΙ επίσης την Επιτροπή να υποστηρίξει τις ενέργειες των κοινωνικών εταίρων σε κοινοτικό επίπεδο, στο πλαίσιο του κοινωνικού διαλόγου, προκειμένου να υπάρξει βαθύτερος προβληματισμός σχετικά με την πρόσβαση στη συνεχή κατάρτιση. Ο διάλογος  >αυτος>αυτός ενδέχεται να οδηγήσει σε συμβατικές σχέσεις, εφόσον το κρίνουν σκόπιμο οι κοινωνικοί εταιροι,  IV. 1. ΚΑΛΕΙ τα κράτη μέλη να υποβάλουν στην Επιτροπή, τρία έτη μετά την ημερομηνία έκδοσης της παρούσας σύστασης, έκθεση σχετικά με τα μέτρα που έλαβαν κατ' εφαρμογή των σημείων Ι και ΙΙ,  2. ΚΑΛΕΙ την Επιτροπή:  α) να υποβάλει, βάσει των εκθέσεων των κρατών μελών και των αποτελεσμάτων του κοινωνικού διαλόγου, έκθεση αξιολόγησης σχετικά με την επιτευχθείσα πρόοδο βάσει των συστάσεων των σημείων Ι και ΙΙ στον τομέα της πρόσβασης στη συνεχή επαγγελματική κατάρτιση  στην Κοινότητα- β) να υποβάλει την εν λόγω έκθεση αξιολόγησης, εντός ενός έτους από την ημερομηνία που αναφέρεται στο σημείο IV 1, στη συμβουλευτική επιτροπή για την επαγγελματική κατάρτιση,  3. ΚΑΛΕΙ την Επιτροπή να υποβάλει την εν λόγω έκθεση στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή και να την διαβιβάσει στους κοινωνικούς εταίρους σε κοινοτικό επίπεδο.  Λουξεμβούργο, 30 Ιουνίου 1993.  Για το Συμβούλιο Ο Πρόεδρος S. BERGSTEIN (1) ΕΕ αριθ. C 23 της 27. 1. 1993, σ. 8.(2) ΕΕ αριθ. C 150 της 31. 5. 1993.(3) ΕΕ αριθ. C 129 της 10. 5. 1993, σ. 57.(4) ΕΕ αριθ. C 63 της 20. 4. 1993, σ. 1338/63.(5) Βλέπε τα ακόλουθα κείμενα:  - κοινή γνώμη της 6ης Μαρτίου 1987 σχετικά με την κατάρτιση και την παροχή κινήτρων, την πληροφόρηση και τη διαβούλευση,  - κοινή γνώμη της 13ης Φεβρουαρίου 1990 σχετικά με τη δημιουργία ευρωπαϊκού χώρου επαγγελματικής και γεωγραφικής κινητικότητας και τη βελτίωση της λειτουργίας της αγοράς εργασίας στην Ευρώπη,  - κοινή γνώμη της 19ης Ιουνίου 1990 σχετικά με τη βασική εκπαίδευση, την αρχική και την επαγγελματική κατάρτιση των ενηλίκων,  - κοινή γνώμη της 21ης Σεπτεμβρίου 1991 σχετικά με τους τρόπους που μπορούν να καταστήσουν δυνατή την πραγματική και όσο το δυνατόν ευρύτερη πρόσβαση στην κατάρτιση,  - συμφωνία της 31ης Οκτωβρίου 1991 μεταξύ των κοινωνικών εταίρων σε ευρωπαϊκό επίπεδο,  - Ευρωπαϊκή συμφωνία-πλαίσιο της 6ης Σεπτεμβρίου 1990 μεταξύ Ευρωπαϊκής συνομοσπονδίας συνδικάτων (ΕΣΣ) και Ευρωπαϊκού κέντρου δημοσίων επιχειρήσεων (ΕΚΔΕ) σχετικά με την κατάρτιση στις δημόσιες επιχειρήσεις.(6) Βλέπε τα ακόλουθα κείμενα:  - απόφαση 90/267/ΕΟΚ του Συμβουλίου της 29ης Μαΐου 1990 περί θεσπίσεως κοινοτικού προγράμματος δράσης για την ανάπτυξη της συνεχούς κατάρτισης εντός της Ευρωπαϊκής Κοινότητας FORCE (ΕΕ αριθ. L 156, της 21. 6. 1990, σ. 1),  - απόφαση 89/657/ΕΟΚ του Συμβουλίου της 18ης Δεκεμβρίου 1989 για τη θέσπιση προγράμματος δράσης για την προώθηση της καινοτομίας στον τομέα της επαγγελματικής κατάρτισης η οποία προκύπτει από τις τεχνολογικές μεταβολές στην Ευρωπαϊκή Κοινότητα  Eurotecnet (ΕΕ αριθ. L 393 της 30. 12. 1989, σ. 29), όπως τροποποιήθηκαν από την απόφαση 92/170/ΕΟΚ (ΕΕ αριθ. L 75 της 21. 3. 1992, σ. 51),  - απόφαση 89/27/ΕΟΚ του Συμβουλίου της 16ης Δεκεμβρίου 1988 για την έγκριση της δεύτερης φάσης του προγράμματος συνεργασίας μεταξύ πανεπιστημίων και επιχειρήσεων όσον αφορά την κατάρτιση στον τομέα της τεχνολογίας Comett II (ΕΕ αριθ. L 13 της 17. 1.  1989, σ. 28),  - απόφαση 91/387/ΕΟΚ του Συμβουλίου της 22ας Ιουλίου 1991 για την τροποποίηση της απόφασης 87/569/ΕΟΚ σχετικά με πρόγραμμα δράσης για την επαγγελματική κατάρτιση των νέων και την προετοιμασία τους για τη ζωή του ενηλίκου και την επαγγελματική ζωή Petra  (ΕΕ αριθ. L 214 της 2. 8. 1991, σ. 69),  - κανονισμός (ΕΟΚ) αριθ. 4255/88 του Συμβουλίου της 19ης Δεκεμβρίου 1988 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Κοινωνικό Ταμείο (ΕΕ αριθ. L 374 της 31. 12. 1988, σ. 21).(7) Επιτροπή των Ευρωπαϊκών Κοινοτήτων:  "Η απασχόληση στην Ευρώπη" (1992).


Σημαντική ανακοίνωση νομικού περιεχομένου

|

52005SC0142

Σύσταση για Γνωμη του Συμβουλίου σύμφωνα με το άρθρο 5 παράγραφος 3 του κανονισμού (EΚ) αριθ. 1466/97 της 7ης Ιουλίου 1997 σχετικά με το επικαιροποιημένο πρόγραμμα σταθερότητας της Ιρλανδίας, 2004-2007  /* SEC/2005/0142 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 2.2.2005SEC(2005) 142 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 5 παράγραφος 3 του κανονισμού (EΚ) αριθ. 1466/97 της 7ης Ιουλίου 1997 σχετικά με το επικαιροποιημένο πρόγραμμα σταθερότητας της Ιρλανδίας, 2004-2007(υποβληθείσα από την Επιτροπή)  ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών[1] προβλέπει ότι οι χώρες που συμμετέχουν στο ενιαίο νόμισμα οφείλουν να υποβάλουν προγράμματα σταθερότητας στο Συμβούλιο και στην Επιτροπή έως την 1η Μαρτίου 1999. Σύμφωνα με το άρθρο 5 του κανονισμού, το Συμβούλιο όφειλε να εξετάσει κάθε πρόγραμμα σταθερότητας με βάση τις αξιολογήσεις της Επιτροπής και της Επιτροπής του άρθρου 114 της συνθήκης (Οικονομική και Δημοσιονομική Επιτροπή). Με βάση τη σύσταση αυτή και μετά από διαβούλευση με την Οικονομική και Δημοσιονομική Επιτροπή το Συμβούλιο εξέτασε το πρόγραμμα και εξέδωσε γνώμη. Σύμφωνα με τον κανονισμό, τα κράτη μέλη πρέπει να υποβάλουν ετήσιες επικαιροποιήσεις των προγραμμάτων σταθερότητας, οι οποίες μπορούν επίσης να εξετάζονται από το Συμβούλιο σύμφωνα με τις ίδιες διαδικασίες.Το πρώτο πρόγραμμα σταθερότητας της Ιρλανδίας, για την περίοδο 1999-2001, υποβλήθηκε στις 2 Δεκεμβρίου 1998 και αξιολογήθηκε από το Συμβούλιο στις 18 Ιανουαρίου 1999. Στη συνέχεια υποβλήθηκαν επικαιροποιήσεις για κάθε έτος που ακολούθησε. Την 1η Δεκεμβρίου 2004 η Ιρλανδία υπέβαλε την πιο πρόσφατη επικαιροποίηση του προγράμματος σταθερότητας. Οι υπηρεσίες της Επιτροπής αξιολόγησαν από τεχνική άποψη την επικαιροποίηση αυτή λαμβάνοντας υπόψη τα αποτελέσματα των οικονομικών προβλέψεων της Επιτροπής του φθινοπώρου 2004 και με βάση τον κώδικα δεοντολογίας[2], την από κοινού συμφωνηθείσα μεθοδολογία για την εκτίμηση της δυνητικής παραγωγής και των κυκλικά προσαρμοσμένων αποτελεσμάτων, τις συστάσεις των γενικών προσανατολισμών των οικονομικών πολιτικών για την περίοδο 2003-2005 και τις αρχές που καθορίζονται στην ανακοίνωση της Επιτροπής στο Συμβούλιο της 27ης Νοεμβρίου 2002 για την ενίσχυση του συντονισμού των δημοσιονομικών πολιτικών[3], που εγκρίθηκε από το Συμβούλιο. Η αξιολόγηση αυτή οδήγησε στα ακόλουθα αποτελέσματα:-  Η νέα επικαιροποίηση του ιρλανδικού προγράμματος σταθερότητας, που καλύπτει την περίοδο μέχρι το 2007, δημοσιοποιήθηκε και παρουσιάστηκε στην Επιτροπή την 1η Δεκεμβρίου 2004, την ίδια δηλαδή ημερομηνία κατά την οποία η κυβέρνηση υπέβαλε τον προϋπολογισμό για το 2005. Το επικαιροποιημένο πρόγραμμα είναι σύμφωνο με τις πληροφοριακές απαιτήσεις του «κώδικα δεοντολογίας[4] για το περιεχόμενο και τη μορφή των προγραμμάτων σταθερότητας και σύγκλισης».-  Οι προοπτικές της ιρλανδικής οικονομίας που παρουσιάζονται στο πρόγραμμα έχουν βελτιωθεί σε σύγκριση με εκείνες προβλέπονταν στην επικαιροποίηση του 2003. Η αύξηση του πραγματικού ΑΕΠ εκτιμάται ότι επιταχύνθηκε σε 5,3% το 2004, έναντι ποσοστού 3,3% που αναμενόταν στο προηγούμενο πρόγραμμα, χάρη στη συμβολή της υψηλότερης εγχώριας και εξωτερικής ζήτησης. Για την περίοδο 2005 έως 2007, το επικαιροποιημένο πρόγραμμα προβλέπει ότι ο ρυθμός αύξησης του πραγματικού ΑΕΠ θα διατηρηθεί σε περίπου 5,2% ετησίως κατά μέσο όρο. Ο ρυθμός δυνητικής ανάπτυξης, που προκύπτει με την εφαρμογή της από κοινού συμφωνηθείσας μεθοδολογίας στα στοιχεία που παρουσιάζονται το πρόγραμμα, πρώτα υπερβαίνει και στη συνέχεια προσεγγίζει σταδιακά τους αναπτυξιακούς ρυθμούς που προβλέπονται στο πρόγραμμα. Ο πληθωρισμός μετρούμενος βάσει του ΕνΔΤΚ προβλέπεται να μειωθεί, σε σύγκριση με τα υψηλότερα και σταθερότερα ποσοστά που υπολογίστηκαν βάσει των φθινοπωρινών προβλέψεων των υπηρεσιών της Επιτροπής του 2004 (που είχαν προηγηθεί της δημοσίευσης του ιρλανδικού προϋπολογισμού), και να μειωθεί σε ποσοστό χαμηλότερο του 2% στα τέλη της περιόδου που καλύπτει το πρόγραμμα. Σε συνολικό επίπεδο, με βάση τις πληροφορίες που είναι επί του παρόντος διαθέσιμες, το μακροοικονομικό σενάριο στο οποίο στηρίζεται το πρόγραμμα φαίνεται ρεαλιστικό και σε γενικές γραμμές σύμφωνο με τις αξιολογήσεις των υπηρεσιών της Επιτροπής συμπεριλαμβανομένων των προβλέψεων του φθινοπώρου 2004, παρόλο που οι προβλέψεις σχετικά με τα ποσοστά του πληθωρισμού βάσει του ΕνΔΤΚ φαίνονται υπερβολικά χαμηλές.-  Σύμφωνα με το επικαιροποιημένο πρόγραμμα, το πλεόνασμα της γενικής κυβέρνησης εκτιμάται ότι θα ανέλθει σε 0,9% του ΑΕΠ το 2004, σημειώνοντας αισθητή βελτίωση σε σχέση με τις προηγούμενες προβλέψεις (υψηλότερο κατά 2,0 εκατοστιαίες μονάδες από το στόχο που είχε τεθεί για το έλλειμμα στην επικαιροποίηση του 2003). Το αποτέλεσμα αυτό οφείλεται στα φορολογικά έσοδα τα οποία ήταν υψηλότερα από τα αναμενόμενα, μεταξύ άλλων λόγω εφάπαξ πράξεων και ιδίως των εσόδων που προέκυψαν από τις ειδικές έρευνες των Revenue Commissioners (στην επικαιροποίηση εκτιμάται ότι έφθασαν σε 0,5% του ΑΕΠ), και στις χαμηλότερες δαπάνες σε σχέση με τις προϋπολογισθείσες, ιδίως όσον αφορά τις δημόσιες επενδύσεις. Κατά τη διάρκεια της περιόδου 2005 έως 2007, η δημοσιονομική στρατηγική προβλέπει έλλειμμα της γενικής κυβέρνησης ύψους 0,8% το 2005 και 0,6% του ΑΕΠ κατά τα δύο τελευταία έτη του προγράμματος. Σε σύγκριση με το προηγούμενο πρόγραμμα, οι προβλεπόμενοι δείκτες ελλειμμάτων της γενικής κυβέρνησης το 2005 και το 2006 προσεγγίζουν περισσότερο τη θέση ισορροπίας κατά 0,6 και 0,5 εκατοστιαίες μονάδες του ΑΕΠ αντίστοιχα, σύμφωνα με ένα ευνοϊκότερο μακροοικονομικό σενάριο. Εκτός από την αρχική αύξηση του δείκτη δαπανών το 2005 λόγω των πρόσφατων δημοσιονομικών μέτρων, τόσο οι δείκτες δαπανών όσο και εσόδων ακολουθούν πτωτική πορεία. Με κατάλληλη προσαρμογή για να ληφθεί υπόψη η εκτιμώμενη επίδραση του κύκλου με τη χρησιμοποίηση της από κοινού συμφωνηθείσας μεθοδολογίας, το κυκλικά προσαρμοσμένο δημοσιονομικό αποτέλεσμα εμφανίζει πλεόνασμα καθόλη τη διάρκεια της περιόδου, με εξαίρεση μικρό έλλειμμα ύψους 0,2% του ΑΕΠ το 2005. Ωστόσο, λόγω των ειδικών χαρακτηριστικών της ιρλανδικής οικονομίας, οι εκτιμήσεις του κενού παραγωγής στις οποίες στηρίζονται οι υπολογισμοί αυτοί υπόκεινται σε ασυνήθιστα μεγάλα περιθώρια αβεβαιότητας. Οι προβλέψεις σχετικά με τα δημοσιονομικά ελλείμματα της Ιρλανδίας θα πρέπει να αναθεωρηθούν περαιτέρω, δεδομένου ότι το εκτεταμένο πρόγραμμα δημοσίων επενδύσεων που εφαρμόζεται επί του παρόντος έχει ως αποτέλεσμα ο μέσος δείκτης των δημοσίων επενδύσεων τη διάρκεια του προγράμματος να υπερβαίνει αισθητά το μέσο όρο της ΕΕ κατά τα πρόσφατα έτη.-  Οι κίνδυνοι που συνδέονται με τις δημοσιονομικές προβλέψεις φαίνεται ότι εξισορροπούνται σε μεγάλο βαθμό. Από τη μια μεριά, οι προβλέψεις για τα έσοδα φαίνονται εύλογες, ενώ η ύπαρξη αποθεματικών για απρόβλεπτα γεγονότα είναι πιθανό να επιτρέψει την επίτευξη καλύτερων αποτελεσμάτων σε σχέση με τα προβλεπόμενα. Όσον αφορά τις δαπάνες, παρατηρήθηκε πρόσφατα ενθαρρυντική πρόοδος στην Ιρλανδία αναφορικά με την τήρηση των στόχων σχετικά με τις δαπάνες, πράγμα που δείχνει ότι τα διάφορα μέτρα που λαμβάνονται για την ενίσχυση του ελέγχου των δαπανών αποδεικνύονται αποτελεσματικά. Από την άλλη μεριά, δεν μπορεί να αποκλειστεί το ενδεχόμενο το αποτέλεσμα της γενικής κυβέρνησης να είναι δυσμενέστερο από εκείνο που προβλέπεται στην επικαιροποίηση. Ειδικότερα, ο ρυθμός αύξησης των δαπανών εμφανίζεται σχετικά χαμηλός κατά τα τελευταία έτη του προγράμματος. Λαμβάνοντας υπόψη αυτή την αξιολόγηση των κινδύνων, ο δημοσιονομικός προσανατολισμός του προγράμματος θεωρείται επαρκής για τη διατήρηση ισοσκελισμένου ή πλεονασματικού προϋπολογισμού σύμφωνα με την απαίτηση του συμφώνου σταθερότητας και ανάπτυξης καθόλη τη διάρκεια του προγράμματος. Επιπλέον, υπάρχουν επαρκή περιθώρια ασφάλειας έτσι ώστε το έλλειμμα να μην υπερβεί το όριο του 3% του ΑΕΠ με κανονικές μακροοικονομικές διακυμάνσεις.-  Το ακαθάριστο χρέος της γενικής κυβέρνησης εκτιμάται ότι έχει μειωθεί σε 30,5% του ΑΕΠ το 2004, αισθητά χαμηλότερο από την τιμή αναφοράς του 60% που προβλέπει η συνθήκη. Ο δείκτης χρέους προβλέπεται σε γενικές γραμμές να σταθεροποιηθεί στο 30% του ΑΕΠ κατά τη διάρκεια της περιόδου από το 2005 έως το 2007. Όπως και στο προηγούμενο πρόγραμμα, τόσο το πρωτογενές αποτέλεσμα όσο και η αλληλεπίδραση μεταξύ πληρωμών τόκων και αύξησης του ονομαστικού ΑΕΠ προβλέπεται να συμβάλουν στη μείωση του δείκτη χρέους, η οποία όμως αντισταθμίζεται σε μεγάλο βαθμό από τις σημαντικές προσαρμογές αποθεμάτων-ροών. Αυτές είναι κυρίως αποτέλεσμα των επιπτώσεων της αγοράς μη κρατικών περιουσιακών στοιχείων εκ μέρους του εθνικού ταμείου αποθεματικών συντάξεων ( National Pensions Reserve Fund (NPRF)) , το οποίο ιδρύθηκε το 2001 για να προχρηματοδοτήσει τις μελλοντικές συνταξιοδοτικές υποχρεώσεις και στο οποίο χορηγείται σε ετήσια βάση ποσό που ισοδυναμεί το 1% του ΑΕΠ από δημοσίους πόρους. Αν δεν πραγματοποιείτο αυτή η συσσώρευση περιουσιακών στοιχείων στο NPRF , ο δείκτης του ακαθάριστου χρέους θα παρουσίαζε πτώση καθόλη τη διάρκεια του προγράμματος.-  Το επικαιροποιημένο πρόγραμμα παρουσιάζει συνοπτικά το πρόγραμμα διαρθρωτικών μεταρρυθμίσεων της κυβέρνησης το οποίο δίνει βάρος στη βελτίωση της ποιότητας των δημοσίων υπηρεσιών, στην αύξηση της αποτελεσματικότητας των δημοσίων δαπανών και στην αντιμετώπιση των αναγκών σε υποδομές της ιρλανδικής οικονομίας. Επίσης, στην επικαιροποίηση εξετάζεται η συντελούμενη μεταρρύθμιση των υπηρεσιών του ιατροφαρμακευτικού τομέα, στο πλαίσιο της βελτίωσης των παρεχόμενων υπηρεσιών σε σχέση με το κόστος. Συνολικά, οι οικονομικές πολιτικές που παρουσιάζονται στην επικαιροποίηση είναι σε γενικές γραμμές συνεπείς με τους γενικούς προσανατολισμούς των οικονομικών πολιτικών 2003-2005 για τις επιμέρους χώρες στον τομέα των δημοσιών οικονομικών, που συνιστούσαν στις ιρλανδικές αρχές να αυξήσουν την αποδοτικότητα των δημοσίων δαπανών, να βελτιώσουν το μεσοπρόθεσμο δημοσιονομικό πλαίσιο και να δώσουν προτεραιότητα στα στοιχεία του εθνικού αναπτυξιακού προγράμματος που αφορούν έργα υποδομής.-  Η Ιρλανδία φαίνεται να είναι σε σχετικά ευνοϊκή θέση όσον αφορά τη μακροπρόθεσμη διατηρησιμότητα των δημοσίων οικονομικών της, παρά τις προβλεπόμενες σημαντικές δημοσιονομικές δαπάνες λόγω της γήρανσης του πληθυσμού. Ο σχετικά χαμηλός δείκτης χρέους στην Ιρλανδία, τα μέτρα μεταρρύθμισης του συνταξιοδοτικού συστήματος που έχουν ήδη θεσπιστεί και η συσσώρευση πόρων στο NPRF συμβάλλουν από κοινού στη βελτίωση της διατηρησιμότητας των δημοσίων οικονομικών και στην αντιμετώπιση των επιπτώσεων της γήρανσης του πληθυσμού. Η στρατηγική που παρουσιάζεται στο πρόγραμμα στηρίζεται κατά κύριο λόγο στην τήρηση του πλαισίου που προβλέπει το σύμφωνο σταθερότητας και ανάπτυξης και στην περαιτέρω συσσώρευση πόρων στο NPRF. Ο σχετικά χαμηλός δείκτης φορολογίας της Ιρλανδίας αναμένεται να διευκολύνει την αντιμετώπιση τυχόν προβλημάτων σε επίπεδο διατηρησιμότητας που ενδέχεται να προκύψουν πιο μακροπρόθεσμα.Με βάση την αξιολόγηση αυτή, η Επιτροπή εξέδωσε την επισυναπτόμενη σύσταση για γνώμη του Συμβουλίου σχετικά με το επικαιροποιημένο πρόγραμμα σταθερότητας της Ιρλανδίας και την υποβάλλει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 5 παράγραφος 3 του κανονισμού (EΚ) αριθ. 1466/97 της 7 ης Ιουλίου 1997 σχετικά με το επικαιροποιημένο πρόγραμμα σταθερότητας της Ιρλανδίας, 2004-2007ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (EΚ) αριθ. 1466/97 της 7ης Ιουλίου 1997 σχετικά με την ενίσχυση της εποπτείας των δημοσιονομικών θέσεων καθώς και την εποπτεία και τον συντονισμό των δημοσιονομικών πολιτικών[5], και ιδίως το άρθρο 5 παράγραφος 3,τη σύσταση της Επιτροπής,Μετά από διαβούλευση με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:1.  Στις [17 Φεβρουαρίου 2005] το Συμβούλιο εξέτασε το επικαιροποιημένο πρόγραμμα σταθερότητας της Ιρλανδίας, το οποίο καλύπτει την περίοδο 2004 έως 2007. Το πρόγραμμα αυτό είναι σύμφωνο με τις πληροφοριακές απαιτήσεις του «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης».2.  Το μακροοικονομικό σενάριο στο οποίο στηρίζεται το πρόγραμμα προβλέπει ότι ο ρυθμός αύξησης του πραγματικού ΑΕΠ, που διαμορφώθηκε σε 5,3% το 2004, θα σταθεροποιηθεί σε περίπου 5,2% κατά μέσο όρο για την υπόλοιπη περίοδο του προγράμματος. Με βάση τις πληροφορίες που είναι διαθέσιμες επί του παρόντος, το σενάριο αυτό φαίνεται να στηρίζεται σε εύλογες αναπτυξιακές παραδοχές. Ωστόσο, οι εκτιμήσεις του προγράμματος σχετικά με τον πληθωρισμό που μετρείται βάσει του ΕνΔΤΚ φαίνονται μάλλον χαμηλές.3.  Μετά από πλεόνασμα που δεν είχε αρχικά προγραμματιστεί για το 2004, λόγω των υψηλότερων εσόδων σε σχέση με τα αναμενόμενα, συμπεριλαμβανομένων εσόδων από έκτακτες πράξεις, και των χαμηλότερων δαπανών σε σχέση με εκείνες που είχαν προβλεφθεί στον προϋπολογισμό, η στρατηγική του επικαιροποιημένου προγράμματος προβλέπει την εμφάνιση μικρού και σχετικά σταθερού ελλείμματος από το 2005 και μετά. Τόσο οι δείκτες των δαπανών όσο και των εσόδων ακολουθούν πτωτική πορεία κατά την περίοδο που καλύπτει το πρόγραμμα, παρόλο που ο δείκτης δαπανών αυξάνεται το 2005 λόγω των πρόσφατων δημοσιονομικών μέτρων. Παράλληλα εφαρμόζεται εκτεταμένο πρόγραμμα δημοσίων επενδύσεων, πράγμα που θα έχει ως αποτέλεσμα ο δείκτης των δημοσίων επενδύσεων προς το ΑΕΠ να διαμορφωθεί σε σχεδόν 4% κατά μέσο όρο κατά τη διάρκεια του προγράμματος. Μετά από προσαρμογή για να ληφθούν υπόψη οι εκτιμώμενες επιπτώσεις του οικονομικού κύκλου σύμφωνα με την από κοινού συμφωνηθείσα μεθοδολογία, διαπιστώνεται ότι καθόλη τη διάρκεια της περιόδου που καλύπτει το πρόγραμμα το κυκλικά προσαρμοσμένο δημοσιονομικό αποτέλεσμα είναι πλεονασματικό, με εξαίρεση μικρό έλλειμμα που εμφανίζεται το 2005. Θα πρέπει ωστόσο να σημειωθεί ότι η εκτίμηση του κενού παραγωγής και, συνεπώς, των κυκλικά προσαρμοσμένων αποτελεσμάτων, παρουσιάζει ασυνήθιστα υψηλά περιθώρια αβεβαιότητας λόγω των ειδικών χαρακτηριστικών της ιρλανδικής οικονομίας. Σε σύγκριση με το προηγούμενο πρόγραμμα, η παρούσα επικαιροποίηση προβλέπει βελτίωση των αποτελεσμάτων της γενικής κυβέρνησης στο πλαίσιο ενός ευνοϊκότερου μακροοικονομικού σεναρίου.4.  Οι κίνδυνοι που συνδέονται με τις δημοσιονομικές προβλέψεις του προγράμματος φαίνεται ότι εξισορροπούνται σε συνολικό επίπεδο. Από τη μια μεριά, οι προβλέψεις για τα έσοδα φαίνονται εύλογες, ενώ τα αποθεματικά για απρόβλεπτα γεγονότα που συμπεριλαμβάνονται στις προβλέψεις για το 2006 και το 2007 είναι πιθανό να επιτρέψουν την επίτευξη καλύτερων αποτελεσμάτων σε σχέση με τα προβλεπόμενα. Όσον αφορά τις δαπάνες, η Ιρλανδία πραγματοποίησε επίσης ενθαρρυντική πρόοδο στην τήρηση των στόχων για τις δαπάνες, πράγμα που αποδεικνύει την αποτελεσματικότητα των πρόσφατων μέτρων που λήφθηκαν για την ενίσχυση του ελέγχου των δαπανών. Από την άλλη μεριά, υπάρχουν επίσης ορισμένοι κίνδυνοι εμφάνισης υψηλότερων γενικών ελλειμμάτων, Ειδικότερα, ο ρυθμός αύξησης των δαπανών θεωρείται μάλλον συντηρητικός στα τελευταία έτη του προγράμματος.5.  Λαμβάνοντας υπόψη την αξιολόγηση αυτών των κινδύνων, ο δημοσιονομικός προσανατολισμός του προγράμματος κρίνεται επαρκής για την επίτευξη του μεσοπρόθεσμού στόχου του συμφώνου σταθερότητας και ανάπτυξης για τη διατήρηση σχεδόν ισοσκελισμένου ή πλεονασματικού προϋπολογισμού για την περίοδο μέχρι το 2007. Επίσης παρέχονται επαρκή περιθώρια ασφάλειας έτσι ώστε το έλλειμμα να μην υπερβεί το όριο του 3% του ΑΕΠ κάτω από συνθήκες κανονικών μακροοικονομικών διακυμάνσεων καθόλη τη διάρκεια του προγράμματος.6.  Το χρέος της γενικής κυβέρνησης εκτιμάται ότι έχει μειωθεί σε 30,5% του ΑΕΠ το 2004, ποσοστό αισθητά χαμηλότερο από την τιμή αναφοράς του 60% του ΑΕΠ που προβλέπει η συνθήκη. Σύμφωνα με το πρόγραμμα, ο δείκτης του χρέους προβλέπεται να σταθεροποιηθεί σε σχεδόν 30% του ΑΕΠ κατά την περίοδο 2005 έως 2007. Ο δείκτης χρέους θα μειωνόταν αισθητά καθόλη τη διάρκεια του προγράμματος εάν δεν πραγματοποιείτο συσσώρευση μη κρατικών περιουσιακών στοιχείων από το National Pensions Reserve Fund (NPRF) .7.  Η Ιρλανδία φαίνεται να βρίσκεται σε σχετικά ευνοϊκή θέση όσον αφορά τη μακροπρόθεσμη διατηρησιμότητα των δημοσίων οικονομικών της. Ο σχετικά χαμηλός δείκτης χρέους της Ιρλανδίας, τα μέτρα μεταρρύθμισης του συνταξιοδοτικού συστήματος που έχουν ήδη θεσπιστεί και η συσσώρευση αποθεματικών εκ μέρους του NPRF θα συμβάλουν στη βελτίωση της διατηρησιμότητας των δημοσίων οικονομικών και στην αντιμετώπιση των επιπτώσεων της γήρανσης του πληθυσμού. Η στρατηγική που παρουσιάζεται στο πρόγραμμα στηρίζεται βασικά στην τήρηση του πλαισίου του συμφώνου σταθερότητας και ανάπτυξης και στην περαιτέρω συσσώρευση περιουσιακών στοιχείων από το NPRF. Σε συνολικό επίπεδο, ο σχετικά χαμηλός δείκτης φορολόγησης αναμένεται να συμβάλει στην αντιμετώπιση τυχόν προβλημάτων διατηρησιμότητας που ενδέχεται να προκύψουν πιο μακροπρόθεσμα.8.  Το επικαιροποιημένο πρόγραμμα παρουσιάζει συνοπτικά το πρόγραμμα διαρθρωτικών μεταρρυθμίσεων της κυβέρνησης το οποίο δίνει βάρος στη βελτίωση της ποιότητας των δημοσίων υπηρεσιών, στην αύξηση της αποτελεσματικότητας των δημοσίων δαπανών και στην αντιμετώπιση των αναγκών σε υποδομές της ιρλανδικής οικονομίας. Συνολικά, οι οικονομικές πολιτικές που περιγράφονται στην επικαιροποίηση είναι σε γενικές γραμμές συνεπείς με τους γενικούς προσανατολισμούς των οικονομικών πολιτικών 2003-2005 για τις επιμέρους χώρες στον τομέα των δημοσίων οικονομικών, που συνιστούσαν στις ιρλανδικές αρχές να αυξήσουν την αποδοτικότητα των δημοσίων δαπανών, να βελτιώσουν το μεσοπρόθεσμο δημοσιονομικό πλαίσιο και να δώσουν προτεραιότητα στα στοιχεία του εθνικού αναπτυξιακού προγράμματος που αφορούν έργα υποδομής.Σύγκριση των βασικών μακροοικονομικών και δημοσιονομικών προβλέψεων2004 | 2005 | 2006 | 2007 |Πραγματικό ΑΕΠ (μεταβολή %) | ΠΣ Δεκεμβρίου 2004 | 5,3 | 5,1 | 5,2 | 5,4 |COM2 | 5,2 | 4,8 | 5,0 | μ.δ. |ΠΣ Δεκεμβρίου 2003 | 3,3 | 4,7 | 5,2 | μ.δ. |Πληθωρισμός ΕνΔΤΚ (%) | ΠΣ Δεκεμβρίου 2004 | 2,3 | 2,1 | 2,0 | 1,9 |COM Οκτ. 20042 | 2,3 | 2,4 | 2,4 | μ.δ. |ΠΣ Δεκεμβρίου 2003 | 2,3 | 2,0 | 2,0 | μ.δ. |Αποτέλεσμα της γενικής κυβέρνησης (% του ΑΕΠ) | ΠΣ Δεκεμβρίου 2004 | 0,9 | -0,8 | -0,6 | -0,6 |COM Οκτ 2004 | -0,2 | -0,6 | -0,5 | μ.δ. |ΠΣ Δεκεμβρίου 2003 | -1,1 | -1,4 | -1,1 | μ.δ. |Πρωτογενές αποτέλεσμα (% του ΑΕΠ) | ΠΣ Δεκεμβρίου 2004 | 2,1 | 0,6 | 0,6 | 0,7 |COM Οκτ. 20042 | 1,2 | 0,7 | 0,8 | μ.δ. |ΠΣ Δεκεμβρίου 2003 | 0,3 | 0,1 | 0,3 | μ.δ. |Κυκλικά προσαρμοσμένο αποτέλεσμα (% του ΑΕΠ) | ΠΣ Δεκεμβρίου 20041 | 1,2 | -0,2 | 0,1 | 0,0 |COM Οκτ. 20042 | 0,1 | 0,0 | 0,3 | μ.δ. |ΠΣ Δεκεμβρίου 20031 | -0,7 | -0,8 | -0,5 | μ.δ. |Ακαθάριστο δημόσιο χρέος (% του ΑΕΠ) | ΠΣ Δεκεμβρίου 2004 | 30,5 | 30,1 | 30,1 | 30,0 |COM Οκτ. 20042 | 30,7 | 30,7 | 30,6 | μ.δ. |ΠΣ Δεκεμβρίου 2003 | 33,3 | 33,5 | 33,3 | μ.δ. |Σημειώσεις: 1 Υπολογισμοί των υπηρεσιών της Επιτροπής με βάση τις πληροφορίες που παρέχονται στο πρόγραμμα. 2 Προβλέψεις των υπηρεσιών της Επιτροπής του φθινοπώρου 2004. Πηγές: Επικαιροποιημένο πρόγραμμα σταθερότητας της Ιρλανδίας Δεκέμβριος 2003 και Δεκέμβριος 2004 (ΠΣ)· οικονομικές προβλέψεις των υπηρεσιών της Επιτροπής του φθινοπώρου 2004 (COM)· υπολογισμοί των υπηρεσιών της Επιτροπής. |[1] ΕΕ L 209, 2.8.1997. Όλα τα έγγραφα που αναφέρονται στο παρόν κείμενο είναι διαθέσιμα στον εξής δικτυακό τόπο: http://europa.eu.int/comm/economy_finance/about/activities/sgp/main_en.htm.[2] Αναθεωρημένη γνώμη της Οικονομικής και Δημοσιονομικής Επιτροπής σχετικά με το περιεχόμενο και τη μορφή των προγραμμάτων σταθερότητας και σύγκλισης η οποία εγκρίθηκε από το Συμβούλιο ECOFIN στις 10.7.2001.[3] COM(2002) 668, 27.11.2002.[4] Αναθεωρημένη γνώμη της Οικονομικής και Δημοσιονομικής Επιτροπής σχετικά με το περιεχόμενο και τη μορφή των προγραμμάτων σταθερότητας και σύγκλισης, η οποία εγκρίθηκε από το Συμβούλιο ECOFIN στις 10.7.2001.[5] ΕΕ L 209, 2.8.1997, σ. 1. Τα έγγραφα που αναφέρονται στο παρόν κείμενο είναι διαθέσιμα στον εξής δικτυακό τόπο: http://europa.eu.int/comm/economy_finance/about/activities/sgp/main_en.htm.


Avis juridique important

|

32000H0207

2000/207/ΕΚ: Σύσταση της Επιτροπής, της 22ας Φεβρουαρίου 2000, σχετικά με συντονισμένο πρόγραμμα για τον επίσημο έλεγχο των τροφίμων για το 2000 [κοινοποιηθείσα υπό τον αριθμό Ε(2000) 356] (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 063 της 10/03/2000 σ. 0034 - 0041

ΣΥΣΤΑΣΗ ΤΗΣ ΕΠΙΤΡΟΠΗΣτης 22ας Φεβρουαρίου 2000σχετικά με συντονισμένο πρόγραμμα για τον επίσημο έλεγχο των τροφίμων για το 2000[κοινοποιηθείσα υπό τον αριθμό Ε(2000) 356](Κείμενο που παρουσιάζει ενδιαφέρον για τον ΕΟΧ)(2000/207/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/397/ΕΟΚ του Συμβουλίου, της 14ης Ιουνίου 1989, σχετικά με τον επίσημο έλεγχο των τροφίμων(1), και ιδίως το άρθρο 14 παράγραφος 3,Μετά από διαβουλεύσεις με την μόνιμη επιτροπή τροφίμων,Εκτιμώντας τα ακόλουθα:(1) Είναι αναγκαίο, για λόγους εύρυθμης λειτουργίας της εσωτερικής αγοράς, να ληφθούν μέτρα για συντονισμένα προγράμματα επιθεώρησης των τροφίμων σε κοινοτικό επίπεδο.(2) Τα προγράμματα αυτά δίνουν έμφαση στη συμμόρφωση με την κοινοτική νομοθεσία, στην προστασία της δημόσιας υγείας, στα συμφέροντα των καταναλωτών και στις δίκαιες εμπορικές πρακτικές.(3) Το άρθρο 3 της οδηγίας 93/99/ΕΟΚ του Συμβουλίου, της 29ης Οκτωβρίου 1993 σχετικά με τα πρόσθετα μέτρα που αφορούν τον επίσημο έλεγχο των τροφίμων(2), απαιτεί, όσον αφορά τα εργαστήρια που αναφέρονται στο άρθρο 7 της οδηγίας 89/397/ΕΟΚ να συμμορφώνονται με τα κριτήρια της σειράς ΕΝ45000 των ευρωπαϊκών προσώπων, μόνο τέτοια εργαστήρια μπορούν να θεωρηθούν κατάλληλα για την διενέργεια αναλύσεων στο πλαίσιο του συντονισμένου προγράμματος επισήμων ελέγχων.(4) Τα αποτελέσματα της ταυτόχρονης υλοποίησης εθνικών προγραμμάτων και συντονισμένων προγραμμάτων μπορούν να παράσχουν πληροφορίες και πείρα που θα μπορούσαν να αξιοποιηθούν στις μελλοντικές δραστηριότητες ελέγχου.ΥΙΟΘΕΤΗΣΕ ΤΗΝ ΑΚΟΛΟΥΘΗ ΣΥΣΤΑΣΗ:1. Κατά τη διάρκεια του 2000 τα κράτη μέλη θα διεξαγάγουν ελέγχους συμπεριλαμβανομένης, όπου αυτό ενδείκνυται, της διενέργειας δειγματοληψιών και αναλύσεων τέτοιων δειγμάτων σε εργαστήρια, θα διενεργήσουν ανεξάρτητους ελέγχους ή/και επιθεωρήσεις για την παρακολούθηση της συμμόρφωσης με τα ακόλουθα κοινοτικά μέτρα:α) άρθρο 3 παράγραφος 2 της οδηγίας 93/43/ΕΟΚ του Συμβουλίου, της 14ης Ιουνίου 1993, για την υγιεινή των τροφίμων(3), σχετικά με την εφαρμογή των αρχών του συστήματος αναλύσεων κινδύνων και κρίσιμων σημείων ελέγχου (HACCP) σε ορισμένους τύπους επιχειρήσεων τροφίμων·β) το κεφάλαιο IV παράγραφος 2 του παραρτήματος της οδηγίας 93/43/ΕΟΚ σχετικά με την μεταφορά τροφίμων χύδην·γ) την οδηγία 90/496/ΕΟΚ του Συμβουλίου, της 24ης Σεπτεμβρίου 1990, σχετικά με τους κανόνες επισήμανσης των τροφίμων όσον αφορά τις τροφικές τους ιδιότητες(4), για τους τροφικούς ισχυρισμούς σχετικά με τα ποτά γάλακτος, τα γιαούρτια και τα ελαφρά ποτά που είναι αρωματισμένα με φρούτα.2. Μολονότι δεν έχει καθοριστεί ακόμα η συχνότητα δειγματοληψιών ή/και επιθεωρήσεων, τα κράτη μέλη οφείλουν να εξασφαλίσουν ότι είναι επαρκής για την εποπτεία του στόχου σε κάθε κράτος μέλος. Θα ακολουθήσουν συστάσεις για τις αναλυτικές μεθόδους.3. Τα κράτη μέλη θα πρέπει να παρέχουν πληροφορίες, εφόσον τους ζητηθεί, σχετικά με το μορφότυπο των φύλλων καταχώρησης που προβλέπονται στο παράρτημα της παρούσας σύστασης ώστε να αυξάνεται η συγκρισιμότητα των αποτελεσμάτων.4. Τα τρόφιμα που υπόκεινται σε ανάλυση στο πλαίσιο του παρόντος προγράμματος θα πρέπει να αποστέλλονται σε εργαστήρια που ανταποκρίνονται στις διατάξεις του άρθρου 3 της οδηγίας 93/99/ΕΟΚ.5. Το σύστημα ΗΑCCΡ σε ορισμένες επιχειρήσεις τροφίμων5.1. Στόχος του προγράμματοςΤο άρθρο 3 παράγραφος 2 της οδηγίας 93/43/ΕΟΚ απαιτεί από τις επιχειρήσεις τροφίμων που καλύπτονται από την οδηγία να εφαρμόζουν στις δραστηριότητές τους, ορισμένες αρχές του συστήματος HACCP, πέραν των γενικών απαιτήσεων υγιεινής που περιλαμβάνονται στο παράρτημα της οδηγίας. Από τον Δεκέμβριο του 1995 οι επιχειρήσεις τροφίμων εκλήθησαν να δημιουργήσουν συστήματα για την ανάλυση των κινδύνων που παρουσιάζουν τα τρόφιμα από πλευράς ασφάλειας και για τον έλεγχό τους, που θα μπορούσε να βασίζονται, εφόσον υπάρχουν οι σχετικές προϋποθέσεις, σε εθελοντικούς βιομηχανικούς οδηγούς ως προς την ορθή πρακτική υγιεινής. Το άρθρο 5 της οδηγίας 93/43/ΕΟΚ απαιτεί από τα κράτη μέλη να ενθαρρύνουν τη σύνταξη τομεακών οδηγών ορθής πρακτικής υγιεινής οι οποίοι πραγματεύονται για τον συγκεκριμένο τομέα, τις γενικές αρχές υγιεινής του παραρτήματος της εν λόγω οδηγίας και τις απαιτήσεις σχετικά με την εφαρμογή των αρχών του συστήματος HACCP στο άρθρο 3 παράγραφος 2.Το άρθρο 3 παράγραφος 2 της οδηγίας 93/43/ΕΟΚ εφαρμόζεται σε όλες τις επιχειρήσεις τροφίμων που καλύπτονται από αυτήν, ανεξαρτήτως του μεγέθους ή του τύπου της επιχείρησης. Δεδομένου ότι το φάσμα των επιχειρήσεων που οφείλουν να συμμορφώνονται με τη διάταξη αυτή είναι ευρύτατο, έχουν επιλεγεί για λόγους συγκρισιμότητας των αποτελεσμάτων και μόνο, ορισμένοι τύποι και μεγέθη επιχειρήσεων τροφίμων. Η επιλογή αυτή δεν υπονοεί, κατά κανένα τρόπο, ότι άλλες επιχειρήσεις υπέχουν περισσότερη ή λιγότερη ευθύνη βάσει της εν λόγω διάταξης.5.2. ΜέθοδοςΟι αρμόδιες αρχές των κρατών μελών στο πλαίσιο των κανονικών καθηκόντων τους θα πρέπει να ελέγχουν δι' επισκέψεων τους τομείς των επιχειρήσεων τροφίμων που καλύπτονται από την οδηγία 93/43/ΕΟΚ στις ακόλουθες κατηγορίες:α) εγκαταστάσεις μαζικής/βιομηχανικής σίτισης·β) κρεοπωλεία λιανικής πώλησης που πωλούν απευθείας στον καταναλωτή.Τα αποτελέσματα του ελέγχου καταγράφονται στα φύλλα καταχώρησης που περιέχονται στο παράρτημα.6. Μεταφορά τροφίμων χύδην6.1. Στόχος του προγράμματοςΤο κεφάλαιο IV του παραρτήματος της οδηγίας 93/43/ΕΟΚ απαιτεί ρητά για τα χύδην τρόφιμα σε υγρή κατάσταση, σε κόκκους ή σκόνη, να μεταφέρονται σε βυτία ή/και δεξαμενές που χρησιμοποιούνται μόνο για την μεταφορά τροφίμων. Για δύο κατηγορίες τροφίμων έχουν χορηγηθεί παρεκκλίσεις στην εν λόγω διάταξη από την Επιτροπή και συγκεκριμένα για την θαλάσσια μεταφορά εδώδιμων λιπών και ελαίων καθώς και ακατέργαστης ζάχαρης. Το εν λόγω στοιχείο του συντονισμένου προγράμματος αποβλέπει στον έλεγχο της συμμόρφωσης με τις διατάξεις για την μεταφορά τροφίμων που δεν καλύπτονται από τις, βάσει του άρθρου 4 της οδηγίας 93/43/ΕΟΚ παρεκκλίσεις.6.2. ΜέθοδοςΟι ακόλουθοι έλεγχοι θα πρέπει να καταγράφονται στα φύλλα του παραρτήματος:- στις εγκαταστάσεις των παραγωγών τροφίμων χύδην μη ζωικής προελεύσεως (έλαιο, αλεύρι, άμυλο, κ.λπ.), θα πρέπει να διενεργούνται έλεγχοι προκειμένου να εξετάζεται η κατάσταση, η συντήρηση και η καθαριότητα των περιεκτών, σύμφωνα με τις γενικές διατάξεις του κεφαλαίου IV του παραρτήματος της οδηγίας 93/43/ΕΟΚ και να κρατείται μητρώο. Θα πρέπει να διενεργούνται έλεγχοι προκειμένου να εξετάζεται το κατά πόσον ο παραγωγός εφαρμόζει κατάλληλες διαδικασίες που εξασφαλίζουν ότι οι περιέκτες ή τα δοχεία που χρησιμοποιούνται για την μεταφορά των τροφίμων χρησιμοποιούνται κατ' αποκλειστικότητα για τρόφιμα·- θα πρέπει να διενεργούνται έλεγχοι στις εγκαταστάσεις των μεταφορέων προκειμένου να ελέγχονται οι τύποι των μεταφερόμενων αγαθών, με την εξέταση των συνοδευτικών εγγράφων μεταφοράς και με απευθείας παρατήρηση.7. Επισήμανση των τροφίμων όσον αφορά τις τροφικές τους ιδιότητες7.1. Πεδίο εφαρμογής του προγράμματοςΗ οδηγία 90/496/ΕΟΚ καθορίζει ειδικές απαιτήσεις επισήμανσης για τα θρεπτικά συστατικά που υπάρχουν στα τρόφιμα όταν η επισήμανση ή παρουσίαση του τροφίμου περιλαμβάνει τροφικό ισχυρισμό. Τα τρόφιμα που προορίζονται για ειδική διατροφή και που εμπίπτουν στο πεδίο εφαρμογής της οδηγίας 89/398/ΕΟΚ του Συμβουλίου, της 3ης Μαΐου 1989, για την προσέγγιση των νομοθεσιών των κρατών μελών σχετικά τα τρόφιμα που προορίζονται για ειδική διατροφή(5), εξαιρούνται.7.2. ΜέθοδοςΤα τρόφιμα χωρίζονται εν προκειμένω σε δύο κατηγορίες: χυμοί φρούτων και λαχανικών και ποτά γάλακτος και γιαούρτια με άρωμα φρούτου, των οποίων η επισήμανση περιλαμβάνει ορισμένους τροφικούς ισχυρισμούς θα πρέπει να αποτελούν το αντικείμενο δειγματοληψιών προκειμένου να εξετάζεται το κατά πόσον ο τροφικός ισχυρισμός είναι εγκεκριμένος, καθώς και το κατά πόσον η διατύπωση συμφωνεί με τις διατάξεις της οδηγίας 90/496/ΕΟΚ. Επιπλέον, θα πρέπει να διενεργείται ανάλυση του δείγματος προκειμένου να εξακριβώνεται το κατά πόσον οι τιμές των τροφικών ισχυρισμών είναι ακριβείς ή εντός των ανεκτών διακυμάνσεων. Τα αποτελέσματα πρέπει να καταγράφονται στα φύλλα καταχώρησης του παραρτήματος της παρούσας σύστασης.Βρυξέλλες, 22 Φεβρουαρίου 2000.Για την ΕπιτροπήErkki LIIKANENΜέλος της Επιτροπής(1) ΕΕ L 186 της 30.6.1989, σ. 23.(2) ΕΕ L 290 της 24.11.1993, σ. 14.(3) ΕΕ L 175 της 19.7.1993, σ. 1.(4) ΕΕ L 276 της 6.10.1990, σ. 40.(5) ΕΕ L 186 της 30.6.1989, σ. 27.ΠΑΡΑΡΤΗΜΑ>PIC FILE= "L_2000063EL.003702.EPS">>PIC FILE= "L_2000063EL.003801.EPS">>PIC FILE= "L_2000063EL.003901.EPS">>PIC FILE= "L_2000063EL.004001.EPS">>PIC FILE= "L_2000063EL.004101.EPS">


Avis juridique important

|

31998Y1231(04)

Σύσταση της Ευρωπαϊκής Κεντρικής Τράπεζας της 12ης Νοεμβρίου 1998 σχετικά με τους εξωτερικούς ελεγκτές των εθνικών κεντρικών τραπεζών (ΕΚΤ/1998/5)

Επίσημη Εφημερίδα αριθ. C 411 της 31/12/1998 σ. 0011 - 0011

ΣΥΣΤΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ της 12ης Νοεμβρίου 1998 σχετικά με τους εξωτερικούς ελεγκτές των εθνικών κεντρικών τραπεζών (ΕΚΤ/1998/5) (98/C 411/08)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,Εκτιμώντας:(1) ότι οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών (ΕθνΚΤ) ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο και εγκρίνει το Συμβούλιο της Ευρωπαϊκής Ένωσης 7(2) ότι για τους εξωτερικούς ελεγκτές που υποδεικνύονται στη παρούσα σύσταση ελήφθησαν υπόψη οι πρόσφατοι διορισμοί ελεγκτών που διενήργησε κάθε μετέχουσα ΕθνΚΤ, ενώ δεν θίγεται το δικαίωμα της ΕΚΤ να εκδίδει τροποποιημένες συστάσεις, όποτε αυτό απαιτείται από την μεταβολή των περιστάσεων,ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:Η KPMG Reviseurs d'Entreprises s.c., Αμβέρσα, και η Deloitte Touche Tohmatsu s.c., Βρυξέλλες, υποδεικνύονται ως εξωτερικοί ελεγκτές της Banque Nationale de Belgique/Nationale Bank van Belgiλ 7η KPMG Deutsche Treuhandgesellschaft AG και PwC Deutsche Revision AG υποδεικνύονται ως εξωτερικοί ελεγκτές της Deutsche Bundesbank 7η Coopers & Lybrand, η οποία ανήκει στη διεθνή εταιρεία PricewaterhouseCoopers, υποδεικνύεται ως εξωτερικός ελεγκτής της Banco de Espaρa 7η Mazars & Guιrard, Παρίσι, και η Deloitte Touche Tohmatsu - Audit, Neuilly, υποδεικνύονται ως εξωτερικοί ελεγκτές της Banque de France 7η PricewaterhouseCoopers, Δουβλίνο, υποδεικνύεται ως εξωτερικός ελεγκτής της Central Bank of Ireland 7η Reconta Ernst & Young spa, Ρώμη, υποδεικνύεται ως εξωτερικός ελεγκτής της Banca d'Italia 7η PricewaterhouseCoopers SARL (Sociιtι ΰ responsabilitι limitιe), Rιviseur d'Entreprises, Λουξεμβούργο, υποδεικνύεται ως εξωτερικός ελεγκτής της Banque centrale du Luxembourg 7ο Prof. Drs. J. A. van Manen RA (Registered Accountant), ο οποίος ενεργεί σε προσωπική βάση και είναι μέτοχος της PricewaterhouseCoopers, υποδεικνύεται ως εξωτερικός ελεγκτής της De Nederlandsche Bank 7οι Prof. DDr. Kurt Neuner, Dr. Pipin Henzl, Dr. Peter Wolf, Mag. Christian Hofer, Dkfm. Dr. Peter Christian Gormasz και Dkfm. Leopold Wundsam, οι οποίοι είναι όλοι εγκεκριμένοι ορκωτοί λογιστές, υποδεικνύονται ως εξωτερικοί ελεγκτές της Φsterreichische' Nationalbank 7η PricewaterhouseCoopers - Auditores e Consultores Lda., υποδεικνύεται ως εξωτερικός ελεγκτής της Banco de Portugal καιη Arthur Andersen Oy υποδεικνύεται ως εξωτερικός ελεγκτής της Suomen Pankki.Η παρούσα σύσταση δημοσιεύεται στην Επίσημη Εφημερίδα των Ευρωπαϊκών Κοινοτήτων.Η παρούσα σύσταση υποβάλλεται στο Συμβούλιο της Ευρωπαϊκής Ένωσης.Έγινε στη Φρανκφούρτη παρά τον Μάιν, στις 12 Νοεμβρίου 1998.Ο Πρόεδρος της ΕΚΤWillem F. DUISENBERG


Avis juridique important

|

32000H1013

2000/612/ΕΚ: Σύσταση της Ευρωπαϊκής Κεντρικής Τράπεζας, της 5ης Οκτωβρίου 2000, σχετικά με τους εξωτερικούς ελεγκτές των εθνικών κεντρικών τραπεζών (ΕΚΤ/2000/10)

Επίσημη Εφημερίδα αριθ. L 259 της 13/10/2000 σ. 0065 - 0065

Σύσταση της Ευρωπαϊκής Κεντρικής Τράπεζαςτης 5ης Οκτωβρίου 2000σχετικά με τους εξωτερικούς ελεγκτές των εθνικών κεντρικών τραπεζών(ΕΚΤ/2000/10)(2000/612/ΕΚ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27 σημείο 1,Εκτιμώντας τα ακόλουθα:(1) Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών (ΕθνΚΤ) ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.(2) Δυνάμει της απόφασης 2000/427/ΕΚ του Συμβουλίου, της 19ης Ιουνίου 2000, σύμφωνα με το άρθρο 122 παράγραφος 2 της συνθήκης για την υιοθέτηση του ενιαίου νομίσματος από την Ελλάδα από την 1η Ιανουαρίου 2001(1), η Ελλάδα πληροί πλέον τις απαραίτητες προϋποθέσεις για την υιοθέτηση του ενιαίου νομίσματος, η δε παρέκκλιση υπέρ της Ελλάδας, η οποία καθορίζεται στην αιτιολογική σκέψη αριθ. 4 της απόφασης 98/317/ΕΚ του Συμβουλίου(2), σύμφωνα με το άρθρο 109 Ι παράγραφος 4 της συνθήκης, καταργείται με ισχύ από 1ης Ιανουαρίου 2001.(3) Οι εξωτερικοί ελεγκτές που υποδεικνύονται στη σύσταση ΕΚΤ/1998/5, της 12ης Νοεμβρίου 1998, σχετικά με τους εξωτερικούς ελεγκτές των εθνικών κεντρικών τραπεζών(3) αντιστοιχούν στους σημερινούς ελεγκτές που έχει διορίσει η κάθε συμμετέχουσα ΕθνΚΤ.(4) Είναι αναγκαία η υπόδειξη εξωτερικού ελεγκτή για την Τράπεζα της Ελλάδος, για τους ετήσιους λογαριασμούς από το οικονομικό έτος 2001.(5) Είναι απαραίτητο να προταθεί η τροποποίηση της απόφασης 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών(4), όπως τροποποιήθηκε τελευταία από την απόφαση 2000/223/ΕΚ(5), προκειμένου να ληφθούν υπόψη τα κράτη μέλη για τα οποία, εν συνεχεία, η παρέκκλιση καταργήθηκε,ΣΥΝΙΣΤΑ:- το διορισμό της Ernst &  Young (Hellas) Certifien Auditors SA και του κ. Χαράλαμπου Σταθάκη, εγκεκριμένου ορκωτού λογιστή, ως εξωτερικών ελεγκτών της Τράπεζας της Ελλάδος για τους ετήσιους λογαριασμούς από το οικονομικό έτος 2001,- την κατόπιν τούτου τροποποίηση από το Συμβούλιο της Ευρωπαϊκής Ένωσης της εκδοθείσας από αυτό απόφασης 1999/70/ΕΚ.Η παρούσα σύσταση δημοσιεύεται στην Επίσημη Εφημερίδα των Ευρωπαϊκών Κοινοτήτων.Η παρούσα σύσταση απευθύνεται στο Συμβούλιο της Ευρωπαϊκής Ένωσης.Φρανκφούρτη επί Μάιν, 5 Οκτωβρίου 2000.Ο πρόεδρος της ΕΚΤWillem F. Duisenberg(1) ΕΕ L 167 της 7.7.2000, σ. 19.(2) ΕΕ L 139 της 11.5.1998, σ. 30.(3) ΕΕ C 411 της 31.12.1998, σ. 11.(4) ΕΕ L 22 της 29.1.1999, σ. 69.(5) ΕΕ L 71 της 18.3.2000, σ. 24.


Σύσταση για γνωμη του Συμβουλιου σύμφωνα με το άρθρο 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σταθερότητας της Γαλλίας, 2003-2007